cyanic-selkie/wikianc huggingface dataset:
ബിയാൻക ആൻഡ്രിസ്ക്യൂ
2017: WTA അരങ്ങേറ്റവും ജൂനിയർ ഗ്രാൻസ്ലാം ചാമ്പ്യൻഷിപ്പും
ജനുവരിയിൽ ഓസ്ട്രേലിയൻ ഓപ്പണിന്റെ ജൂനിയർ ടൂർണമെന്റിൽ ആൻഡ്രിസ്ക്യൂ സിംഗിൾസിൽ സെമിഫൈനലിലേക്ക് കടക്കുകയും കാർസൺ ബ്രാൻസ്റ്റൈനിനൊപ്പം കളിച്ച് ഡബിൾസ് കിരീടം നേടുകയും ചെയ്തു. ഫെബ്രുവരിയിൽ റാഞ്ചോ സാന്താ ഫെയിൽ നടന്ന മത്സരത്തിൽ കെയ്‌ല ഡേയ്‌ക്കെതിരെ നേരിട്ടുള്ള സെറ്റ് ജയം നേടി തന്റെ രണ്ടാമത്തെ 25 കെ സിംഗിൾസ് കിരീടം നേടി. ഏപ്രിൽ ആദ്യം സാന്താ മാർഗരിറ്റ ഡി പുലയിൽ നടന്ന മത്സത്തിൽ ബെർണാഡ പെറയെ മറികടന്ന് 25 കെ കിരീടം നേടി. ജൂനിയർ ഫ്രഞ്ച് ഓപ്പണിൽ സിംഗിൾസിൽ ക്വാർട്ടർ ഫൈനലിലെത്തിയ അവർ നാട്ടുകാരിയായ കാർസൺ ബ്രാൻസ്റ്റൈനോടൊപ്പം തന്റെ തുടർച്ചയായ രണ്ടാമത്തെ ഗ്രാൻസ്ലാം ഡബിൾസ് കിരീടം സ്വന്തമാക്കി. സീനിയർ ഇനത്തിലും അവർ മത്സരിച്ചുവെങ്കിലും ആദ്യ യോഗ്യതാ റൌണ്ടിൽ മുൻ ലോക 57 ആം നമ്പർ താരം തെരേസ സ്മിറ്റ്കോവയോട് പരാജയപ്പെട്ടു. വിംബിൾഡണിൽ, തന്റെ ആദ്യ സീനിയർ മെയിൻ നറുക്കെടുപ്പിന് യോഗ്യത നേടിയെങ്കിലും ആദ്യ റൗണ്ടിൽത്തന്നെ ക്രിസ്റ്റീന കുനോവയോടു പരാജയപ്പെട്ടു. ഓഗസ്റ്റിൽ നടന്ന സിറ്റി ഓപ്പണിൽ, പ്രധാന മത്സരത്തിനായി ആൻഡ്രെസ്കുവിന് ഒരു വൈൽഡ് കാർഡ് ലഭിക്കുകയും അവിടെ ഓപ്പണിംഗ് റൌണ്ടിൽ കാമില ജിയോർജിയെ പരാജയപ്പെടുത്തി WTA ടൂറിലെ തന്റെ ആദ്യ വജയം കരസ്ഥമാക്കുകയുണ്ടായി. തന്റെ അടുത്ത മത്സരത്തിൽ, ലോക 13-ആം നമ്പർ താരം ക്രിസ്റ്റീന മ്ലാഡെനോവിച്ചിനെ അമ്പരപ്പിക്കുകയും ആദ്യ 20 റാങ്കുകളിലുള്ള ഒരു കളിക്കാരിക്കു പ്രഹരമേൽപ്പിച്ച, 2000 കളിൽ ജനിച്ച ആദ്യ കളിക്കാരിയായി മാറുകയും ചെയ്തു. ഈ മത്സരത്തിന്റെ ക്വാർട്ടർ ഫൈനലിൽ ആൻഡ്രിയ പെറ്റ്കോവിച്ചിനോട് മൂന്ന് സെറ്റുകൾക്ക് പരാജയപ്പെട്ടു. അടുത്ത ആഴ്ചയിലെ റോജേഴ്സ് കപ്പിൽ സിംഗിൾസ് മെയിൻ നറുക്കെടുപ്പിലേയ്ക്ക് അവർക്ക് ഒരു വൈൽഡ് കാർഡ് ലഭിക്കുകയും അവിടെ ഓപ്പണിംഗ് റൌണ്ടിൽ ലോക 55-ആം നമ്പർ താരം തൈമിയ ബാബോസിനോടു പരാജയപ്പെടുകയും ചെയ്തു. ഡബിൾസ് മെയിൻ ഡ്രോയിലെ ആദ്യ റൗണ്ടിൽ സഹ കനേഡിയൻ താരം കാർസൺ ബ്രാൻസ്റ്റൈനോടൊപ്പംചേർന്ന് ക്രിസ്റ്റീന മ്ലാഡെനോവിച്ച്, അനസ്താസിയ പാവ്‍ല്യൂചെങ്കോവ ടീമിനെ അട്ടിമറിച്ചു. രണ്ടാം റൗണ്ടിൽ ആദ്യ സീഡുകളായ എകറ്റെറിന മകരോവ, എലീന വെസ്നിന എന്നിവരോട് അവർ പരാജയപ്പെട്ടു. സെപ്റ്റംബറിൽ നടന്ന കൂപ്പെ ബാങ്ക്വെ നാഷണേൽ മത്സരത്തിൽ, ലോക 65 ആം നമ്പർ താരം ജെന്നിഫർ ബ്രാഡിക്കെതിരായ വിജയത്തോടെ അവർ രണ്ടാം റൗണ്ടിലേക്ക് മുന്നേറിയെങ്കിലും ലൂസി ഹ്രാഡെക്കെയാൽ പരാജയപ്പെടുത്തപ്പെട്ടു. ഡബിൾസിൽ, സ്വദേശിയായ ബ്രാൻ‌സ്റ്റൈനിനൊപ്പം, ബിയാങ്ക തന്റെ ആദ്യത്തെ WTA ഫൈനലിലെത്തിയെങ്കിലും ആദ്യ സീഡുകളായ ടൈമിയ ബാബോസ്, ആൻഡ്രിയ ഹ്ലാവാക്കോവ എന്നിവരോടു പരാജയപ്പെട്ടു. ഒക്ടോബറിൽ സാഗുനെയിലെ 60 കെയിൽ, സ്വന്തം നാട്ടകാരിയായ കരോൾ ഷാവോയോടൊപ്പം തന്റെ രണ്ടാം ഡബിൾസ് കിരീടം നേടിയെടുത്തു.
2019: കുതിപ്പു വർഷം, രണ്ട് പ്രീമിയർ ടൈറ്റിലുകൾ, ആദ്യത്തെ പ്രധാന ശീർഷകം
ആ വർഷത്തെ ആദ്യ പരിപാടിയായ ഓക്ലാൻഡിലെ ASB ക്ലാസിക്ക് - വിമൻസ് സിംഗിൾസ് മത്സരത്തിൽ ആൻഡ്രീസ്കു പ്രധാന മത്സരത്തിനു യോഗ്യത നേടി. ആദ്യ സീഡായ കരോലിൻ വോസ്നിയാക്കി, ആറാം സീഡ് വീനസ് വില്യംസ്, മൂന്നാം സീഡ് ഹ്‌സിയെ സു-വെയ് എന്നിവരെ തോൽപ്പിച്ച് തന്റെ ആദ്യ WTA സിംഗിൾസ് ഫൈനലിലെത്തിയ അവർ നിലവിലെ ചാമ്പ്യനും രണ്ടാം സീഡുമായ ജൂലിയ ഗോർജസിന്റെ റണ്ണറപ്പായിരുന്നു. ഓസ്‌ട്രേലിയൻ ഓപ്പണിൽ, യോഗ്യതാ മത്സരത്തിന്റെ അവസാന റൗണ്ടിൽ തെരേസ സ്മിറ്റ്‌കോവ വിരമിച്ചപ്പോൾ അവർ യോഗ്യത നേടിക്കൊണ്ട് പ്രധാന തെരഞ്ഞെടുപ്പിലേക്ക് മുന്നേറി.
ജനുവരിയിൽ ന്യൂപോർട്ട് ബീച്ചിൽവച്ച് ആൻഡ്രിസ്ക്യൂ തന്റെ ആദ്യത്തെ WTA 125 കെ കിരീടം നേടി. ഈ വിജയം കരിയറിലെ ഉയർന്ന റാങ്കിംഗായ 68-ആം സ്ഥാനത്തെത്തിച്ചു. അതോടൊപ്പം യുജെനി ബൌച്ചാർഡിനെ മറികടന്ന് കാനഡയിലെ ഉന്നത റാങ്കുള്ള കളിക്കാരിയായി. ഫെബ്രുവരിയിൽ മെക്സിക്കൻ ഓപ്പണിന്റെ സെമിഫൈനലിൽ എത്തി സോഫിയ കെനിനോട് പരാജയപ്പെട്ടു. ഈ ഫലത്തോടെ ആൻഡ്രീസ്കു കരിയറിലെ ഉയർന്ന റാങ്കിംഗായ 60-ആം സ്ഥാനത്തെത്തി.
ഇന്ത്യൻ വെൽസിൽനടന്ന പ്രീമിയർ മാന്റേറ്ററി മത്സരം ആൻഡ്രീസ്ക്യുവിന് ഒരു കുതിച്ചുചാട്ടത്തിന്റെതായ ടൂർണമെന്റായിരുന്നു. ഐറിന കാമെലിയ ബെഗുവിനുമേൽ മൂന്ന് സെറ്റ് വിജയത്തോടെ അവർ സാവധാനം കളി ആരംഭിച്ചു, തുടർന്ന് അവരുടെ പ്രീമിയർ മാൻഡേറ്ററി മത്സരത്തിന്റെ ക്വാർട്ടർ ഫൈനലിലേയ്ക്കുള്ള കുതിപ്പിൽ നേരിട്ടുള്ള സെറ്റുകൾക്കു 32-ആം സീഡും മുൻ ടോപ്പ്-5 കളിക്കാരിയുമായ ഡൊമിനിക്ക സിബുൽകോവ, ക്വാളിഫയർ സ്റ്റെഫാനി വോഗെൽ, 18-ആം സീഡ് വാങ് ക്വിയാങ് എന്നിവരേയും പരാജയപ്പെടുത്തി. മുൻ ലോക ഒന്നാം നമ്പർ താരവും രണ്ട് തവണ പ്രമുഖ ചാമ്പ്യനുമായിരുന്ന ഗാർബിനെ മുഗുരുസയെ നേരിട്ടുള്ള സെറ്റുകൾക്ക് പുറത്താക്കി സെറീന വില്യംസിനും കിം ക്ലിജ്സ്റ്റേഴ്സിനും ശേഷം ടൂർണമെന്റിന്റെ സെമിഫൈനലിലെത്തുന്ന മൂന്നാമത്തെ വൈൽഡ് കാർഡുകാരിയായി അവർ മാറി. അതിനുശേഷം ആറാം സീഡായ എലിന സ്വിറ്റോലിനയെ മൂന്ന് സെറ്റുകൾക്ക് പരാജയപ്പെടുത്തി ഫൈനലിലെത്തുകയും ഇന്ത്യൻ വെൽസിന്റെ ചരിത്രത്തിൽ ഫൈനലിലെത്തിയ ആദ്യ വൈൽഡ് കാർഡുകാരിയായി അവർ മാറി. ഫൈനലിൽ, ആദ്യത്തെ WTA ടൂർ കിരീടത്തിനായി എത്തിയ ഏഞ്ചലിക്വെ കെർബറിനെതികെ മൂന്ന് സെറ്റുകൾക്ക് അവർ വിജയിച്ചു. ഈ വിജയം അവരെ കരിയറിലെ പുതിയ റാങ്കിംഗായ 24 ലേക്ക് ഉയർത്തി.
തുടർന്നുവന്ന മിയാമി ഓപ്പണിൽ ആൻഡ്രിസ്ക്യൂ ബെഗുവിനെ ആദ്യ റൗണ്ടിൽ വീണ്ടും തളച്ചു. രണ്ടാം സെറ്റിലെ ഇരട്ട ഇടവേളയിൽ നിന്ന് അവർ തിരിച്ചുവരവ് നടത്തി, ഈ പ്രക്രിയയിൽ ഒരു മാച്ച് പോയിന്റ് ലാഭിച്ചു. ബ്രേക്ക്‌അപ്പിൽ രണ്ടാം സെറ്റ് തോറ്റതിന് ശേഷം ആൻഡ്രീസ്കു ലോക നാലാം നമ്പർ താരത്തെ രണ്ടാം തവണ പരാജയപ്പെടുത്തി. നാലാം റൌണ്ടിൽ 21-ആം സീഡ് ആനെറ്റ് കോണ്ടാവെയ്റ്റിനെതിരെ കളിക്കുകയും അവിടെ ആൻഡ്രെസ്കുവിന് ആദ്യ സെറ്റ് നഷ്ടപ്പെടുകയും വലതു തോളിന് പരിക്കേറ്റതിനാൽ രണ്ടാം സെറ്റിന്റെ തുടക്കത്തിൽ തന്നെ കളിയിൽനിന്ന് വിരമിക്കേണ്ടിവരുകയും ചെയ്തു.
സീസണിലെ ആദ്യ മൂന്നുമാസത്തെ കഠിനമായ പോരാട്ടത്തിന് ശേഷം, വലതു തോളിന് പരിക്കേറ്റതിനാൽ കളിമൺ കോർട്ട് സീസണിന്റെ ഭൂരിഭാഗവും ആൻഡ്രിസ്ക്യൂവിന് നഷ്ടമായി. ഫ്രഞ്ച് ഓപ്പണിൽ ആ വർഷത്തെ രണ്ടാമത്തെ ഗ്രാൻസ്ലാമിൽ 22-ആം സീഡായി അവർ തിരിച്ചുവന്നു. 2014 ജൂനിയർ യുഎസ് ഓപ്പൺ ചാമ്പ്യൻ മാരി ബൌസ്‌കോവയെ മൂന്ന് സെറ്റ് പോരാട്ടത്തിൽ തോൽപ്പിച്ച ശേഷം സോഫിയ കെനിനെതിരായ രണ്ടാം റൌണ്ട് മത്സരത്തിന് മുമ്പായി അവർ പിന്മാറി. തോളിലെ പരിക്ക് ഭേദമാക്കാൻ കൂടുതൽ സമയം ചെലവഴിക്കേണ്ടതിനാൽ അവർക്ക് ഗ്രാസ് കോർട്ട് സീസൺ നഷ്ടമായി.
ആൻഡ്രിസ്ക്യൂ തന്റെ ഹോം ടൂർണമെന്റായ ടൊറന്റോയിൽ നടന്ന 2019 റോജേഴ്സ് കപ്പിൽ കളിക്കാനായി മടങ്ങുകയും അവിടെ സഹ കാനഡക്കാരി യൂജെനി ബൌച്ചാർഡ്, ഡാരിയ കസാറ്റ്കിന എന്നീ രണ്ടു മുൻകാല ടോപ് 10 കളിക്കാരെയും നിലവിലെ രണ്ടു ടോപ് 10 കളിക്കാരായിരുന്ന കിക്കി ബെർട്ടൻസ്, കരോലീന പ്ലിസ്കോവ എന്നിവരെയും മൂന്നുവീതം സെറ്റുകൾക്കു പരാജയപ്പെടുത്തി. സെമിഫൈനലിൽ ഈ സീസണിലെ മൂന്നാമത്തെ തവണ കെനിനോടൊപ്പം കളിക്കുകയും നേരിട്ടുള്ള സെറ്റുകൾക്ക് അവരെ തോൽപ്പിക്കുകയും ചെയ്തു. അവസാന മത്സരത്തിന് മുമ്പ്, ആൻഡ്രിസ്ക്യൂ ഈ മത്സരത്തിലെ ഏതൊരു കളിക്കാരന്റെയും ഏറ്റവും കൂടുതൽ സമയമായ 10 മണിക്കൂർ 54 മിനിറ്റ് കോർട്ടിൽ ഉണ്ടായിരുന്നു. ഫൈനലിൽ സെറീന വില്യംസിന് അവരുടെ പിൻഭാഗത്ത് കോശീസങ്കോചമുണ്ടാകുകയും ആദ്യ സെറ്റിലെ 1–3ന് അവർ വിരമിക്കാൻ നിർബന്ധിതയാകുകയും ചെയ്തു. ഇത് ബിയാങ്കയ്ക്ക് അവരുടെ രണ്ടാമത്തെ WTA കിരീടവും കരിയറിലെ ഉയർന്ന പുതിയ 14 ആം റാങ്കും നേടുന്നതിനും സഹായകമായി. ടൂർണമെന്റിലെ 3 ടോപ്പ് 10 വിജയങ്ങൾക്കൊപ്പം, ടോപ്പ് 10 എതിരാളികൾക്കെതിരായ ആദ്യ ഏഴ് മത്സരങ്ങളിലും അവർ വിജയിച്ചു.
യുഎസ് ഓപ്പണിൽ കാറ്റി വോളിനെറ്റ്സ്, കിർസ്റ്റൺ ഫ്ലിപ്കെൻസ്, കരോലിൻ വോസ്നിയാക്കി, ടെയ്‌ലർ ടൌൺസെന്റ്, എലിസ് മെർട്ടെൻസ് എന്നിവരെ കീഴടക്കി അവർ സെമിഫൈനലിലേക്ക് മുന്നേറി. നേരിട്ടുള്ള സെറ്റുകൾക്ക് ബെലിൻഡ ബെൻസിക്കിനെ പരാജയപ്പെടുത്തി തന്റെ കന്നി ഗ്രാൻഡ്സ്ലാം ഫൈനലിലെത്തുകയും അവിടെ തന്റെ കന്നി ഗ്രാൻഡ്സ്ലാം അവസരത്തിനായി എത്തിയ സെറീന വില്യംസിനെ നേരിടുകയും ചെയ്തു. ഫൈനലിൽ, വില്യംസിനെ നേരിട്ടുള്ള സെറ്റുകൾക്ക് പരാജയപ്പെടുത്തിയതോടെ ബിയാൻക ഗ്രാൻഡ്സ്ലാം സിംഗിൾസ് കിരീടം നേടുന്ന ആദ്യ കനേഡിയൻ താരം, അരങ്ങേറ്റ മത്സരത്തിൽ യുഎസ് ഓപ്പൺ നേടിയ ആദ്യ വനിത, 2000 കളിൽ ജനിച്ചു ഗ്രാൻഡ്സ്ലാം ടൂർണമെന്റ് നേടിയ ആദ്യ കളിക്കാരി എന്നീ നേട്ടങ്ങളുടെ ഉടമയായി. ആദ്യ മത്സരത്തിൽ വില്യംസിന്റെ അടിയെ തകർത്ത് ശക്തമായ മത്സരം ആരംഭിച്ച അവർ, വില്യംസ് സെറ്റ് സമനിലയിലാക്കാനായി ശക്തമായ ഒരു തിരിച്ചുവരവ് ആരംഭിക്കുന്നതിനുമുമ്പായിത്തന്നെ രണ്ടാം സെറ്റിൽ നാല് ഗെയിം ലീഡ് നേടി. ഈ വിജയം ബിയാങ്കയെ WTA റാങ്കിംഗിൽ ലോക അഞ്ചാം സ്ഥാനത്തെത്തിച്ചു.
സ്വകാര്യജീവിതം
മിസിസ്സാഗയിൽ ജനിച്ച ആൻഡ്രിസ്ക്യൂ ടൊറന്റോയുടെ പ്രാന്തപ്രദേശമായ ഒണ്ടാറിയോയിലെ തോൺഹില്ലിലാണ് താമസിക്കുന്നത്. അവരുടെ മദ്ധ്യനാമമായ 'വനേസ' നടിയും ഗായികയുമായ വനേസ വില്യംസിൽ നിന്നു പ്രചോദനം ഉൾക്കൊണ്ട് നൽകപ്പെട്ടതാണ്. കളിക്കളത്തിൽ സമയം ചെലവഴിച്ചതുകാരണം ആൻഡ്രിസ്ക്യൂ യൂണിയൻവില്ലിലെ ബിൽ ക്രോതേർസ് സെക്കൻഡറി സ്കൂളിൽ ഓൺലൈനിലാണ് ഹൈസ്കൂൾ ഡിപ്ലോമ പൂർത്തിയാക്കിയത്. അവൾക്ക് "ബീബി" എന്ന് വിളിപ്പേരുണ്ട്, റൊമാനിയൻ നന്നായി സംസാരിക്കുന്ന അവർക്ക് "ബിബി" എന്ന് വിളിപ്പേരുമുണ്ട്. കാനഡയിലെ അവരുടെ രണ്ട് റൊമാനിയൻ മുത്തശ്ശിമാരാണ് ബിയാങ്കയെ വളർത്തിയത്.
അമ്മ പരിശീലിപ്പിച്ചതുപോലെ പോലെ ആൻഡ്രിസ്ക്യൂ തനിക്കു 12 വയസ്സുള്ളപ്പോൾ മുതൽ പതിവായി ധ്യാനം അഭ്യസിക്കുന്നു. കളിക്കളത്തിൽ മാനസിക അച്ചടക്കം പാലിക്കാൻ ഇത് സഹായിക്കുമെന്ന് അവർ വിശ്വസിക്കുന്നു.
അവലംബം
വർഗ്ഗം:ടെന്നീസ് കളിക്കാർ വർഗ്ഗം:വനിതാ ടെന്നീസ് കളിക്കാർ‎ വർഗ്ഗം:2000-ൽ ജനിച്ചവർ
പൊതുവിദ്യാലയം
പൊതുവിദ്യാലയങ്ങൾ  (also known as public schools outside of England and Wales ) പൊതുവേ, ടാക്സുപയൊഗിച്ച്  സർക്കാർ മുഴുവനായോ ഭാഗികമായോ ചെലവു വഹിക്കുന്നതും എല്ലാത്തരം കുട്ടികളേയും യാതൊരുവിധ ഫീസും ചുമത്താതെ പഠിക്കാൻ സ്ഥാപിച്ചിരിക്കുന്ന പ്രാഥമികവും സെക്കന്ററിയുമായ സ്കൂളുകൾ ആണ്. പൊതുവേ, എല്ലാ കുട്ടികൾക്കും സൗജന്യമായി പഠനത്തിനുള്ള സൗകര്യം നൽകുന്ന പ്രാഥമിക വിദ്യാലയങ്ങളേയും സെക്കന്ററി വിദ്യാലയങ്ങളേയും ഈ പേരിൽ വിളിക്കാനാകും. .
പൊതുവിദ്യാലയങ്ങൾ എല്ലാ രാജ്യങ്ങളിലും കാണുന്നുണ്ടെങ്കിലും അവ തമ്മിൽ ഘടനാപരമായും അവയുടെ പരിപാടികൾ അനുസരിച്ചും പല വ്യത്യസ്തതകളുമുണ്ട്. പ്രാഥമിക വിദ്യാലയങ്ങൾ തൊട്ട് സെക്കന്ററി വിദ്യാലയങ്ങൾവരെ ഇതിൽപ്പെടാം. ചിലപ്പോൾ, ബിരുദകോഴ്സുകൾ മുതലുള്ള സർവ്വകലാശാലകൾക്കു കീഴിലുള്ള വിദ്യാഭ്യാസ സംവിധാനവും ഈ രീതിയിൽ നടന്നുവരുന്നുണ്ട്. ഇവയിൽ കോളജുകൾ സാങ്കേതിക വിദ്യാഭ്യസ സ്ഥാപനങ്ങളും നാമമാത്രമായ ഫീസ് മാത്രം നൽകി കുട്ടികളെ പഠിക്കാൻ അനുവദിച്ചുവരുന്നുണ്ട്. സർക്കാർ ആണ് ഇവയ്ക്കു വേണ്ട ഫണ്ട് നൽകുന്നത്. സ്വകാര്യ ഏജൻസികൾ സാധാരണ ഇതിൽ ഭാഗഭാക്കാകുന്നില്ല. എന്നാൽ കേരളത്തിൽ പ്രവർത്തിക്കുന്ന എയ്ഡഡ് സ്കൂളുകളും കോളജുകളും ഇതുപോലെ പൊതുവിദ്യാലയ പരിധിയിലാണെങ്കിലും അവയുടെ നടത്തിപ്പ് സ്വകാര്യ മാനേജുമെന്റാണു നടത്തുന്നത്. സർക്കാർ സഹായമുള്ള പൊതുവിദ്യാലയങ്ങൾ വരുന്നതിനുമുമ്പ് മതസ്ഥാപനങ്ങളാണ് വിദ്യാലയങ്ങൾ പലയിടത്തും നടത്തിയിരുന്നത്. ചിലയിടങ്ങളിൽ പ്രത്യേകിച്ച് ക്യൂബ, ഉത്തര കൊറിയ പോലുള്ള പഴയ സോഷ്യലിസ്റ്റ് രാജ്യങ്ങളിലും മറ്റും മതസ്ഥാപനങ്ങളെ ഒഴിവാക്കി എല്ലാ സ്ഥാപനങ്ങളും പൊതുവിദ്യാലയങ്ങളാക്കി മാറ്റി. എന്നാൽ, കാനഡ പോലുള്ള മറ്റിടങ്ങളിൽ ഇന്നും പൊതുവിദ്യാലയങ്ങൾക്കു സമാന്തരമായി മതസ്ഥാപനങ്ങൾ നിയന്ത്രിക്കുന്ന വിജ്യാലയങ്ങൾ നിലനിന്നു വരുന്നുണ്ട്.
പൊതു സ്വഭാവം
പൊതുവിദ്യാലയങ്ങൾ സർക്കാറിന്റെ മേൽനോട്ടത്തിലാണ് നടന്നുവരുന്നത്. ഇത്തരം വിദ്യാലയങ്ങൾ നിലനിൽക്കുന്ന സമൂഹങ്ങളിൽ ആ സമൂഹത്തിന്റെ മാത്രകയായി അവ വർത്തിക്കാനായി ശ്രമിക്കുന്നു.
References
വർഗ്ഗം:വിദ്യാഭ്യാസസ്ഥാപനങ്ങൾ വർഗ്ഗം:സർക്കാർ വിദ്യാലയങ്ങൾ
പൂന്തത്ത
തല കടുംചുവപ്പുനിറത്തോടു കൂടിയ തത്ത യിനമാണ് പൂന്തത്ത   (ഇംഗ്ലീഷ്: Plum-headed parakeet  ശാസ്ത്രീയനാമം: Psittacula cyanocephala). സഞ്ചാരപ്രിയരായ ഇവർ ഭക്ഷണത്തിന്റെ ലഭ്യതയമുസരിച്ച് വളരെ ചെറിയ ദൂരത്തേക്ക് ദേശാടനം നടത്താറുണ്ട്. 30 സെന്റീമീറ്ററോളം വലിപ്പമുള്ള പൂന്തത്തയുടെ വാലിനു മാത്രം ഏകദേശം 18 സെ.മീ കാണും. കഴുത്തിലൊരു കറുത്ത വളയമുണ്ട്. ആൺപക്ഷിയുടെ തലയുടെ മുൻഭാഗം ചുവപ്പ് നിറത്തിലാണ്. പുറകോട്ട് പോകും നിറം നീലയായി മാറും. പെൺതത്തകൾക്ക് തലയ്ക്ക് ചാരനിറം കലർന്ന ഇളം പച്ച നിറമാണ്. കൊക്കിനു മഞ്ഞ നിറവും. കൂടാതെ ഇവയ്ക് കഴുത്തിൽ വളയം കാണാറില്ല. ഇന്ത്യ യിലെ വനങ്ങളിലും തുറസ്സായ മരക്കൂട്ടങ്ങൾക്കിടയിലും കാണാറുള്ള ഇവ ഒറ്റത്തവണ 5 - 6 മുട്ടയിടും.
ഹിമാലയത്തിൽ കാണപ്പെടുന്ന Blossom-headed parakeet (Psittacula roseata) യുമായി ഇതിനു വളരെ സാമ്യമുണ്ട്.
അവലംബം
വർഗ്ഗം:തത്തകൾ വർഗ്ഗം:കേരളത്തിലെ പക്ഷികൾ
അരുണൻ
സൂര്യന്റെ തേരാളി; ദേവതാത്വം കല്പിക്കപ്പെട്ട ഉഷസ്സ് അരുണൻ എന്ന പേരിൽ പുരാണങ്ങളിൽ അറിയപ്പെടുന്നു. കശ്യപന്റെയും വിനതയുടെയും പുത്രൻ. കശ്യപൻ രണ്ട് അണ്ഡങ്ങൾ വിനതയെ ഏല്പിച്ചു, ഭദ്രമായി സൂക്ഷിച്ചുകൊള്ളണമെന്ന നിർദ്ദേശത്തോടെ. അഞ്ഞൂറു വർഷത്തിനുശേഷം, സപത്നിയായ കദ്രുവിന്റെ ആയിരം മുട്ടകൾ വിരിഞ്ഞ് നാഗശിശുക്കൾ പുറത്തുവന്നു. തന്റെ രണ്ടു മുട്ട വിരിയാഞ്ഞതിൽ ക്ഷമയറ്റ വിനത ഒരെണ്ണം ഉടച്ചു. അങ്ങനെ അപൂർണ ഗർഭത്തിൽനിന്നും ജനിച്ചതിനാൽ അരുണൻ അനൂരുവാണ്. സപത്നിയായ കദ്രുവിന്റെ ദാസിയാകട്ടെ എന്ന് അമ്മയെ അരുണൻ ശപിച്ചു; അടുത്ത അണ്ഡം വളർച്ചയെത്തി അതിൽ നിന്നു വിരിയുന്ന പുത്രൻ (ഗരുഡൻ) ശാപമോചനം നല്കുമെന്ന് നിർദ്ദേശിക്കുകയും ചെയ്തു. ഗരുഡൻ അരുണനെ എടുത്തുകൊണ്ടുപോയി കിഴക്കെ ദിക്കിലിരുത്തി. രാഹുവിന്റെ ശല്യം സഹിക്കവയ്യാതെ ക്രുദ്ധനായ സൂര്യൻ പടിഞ്ഞാറു നിന്നുകൊണ്ട് ലോകത്തെ മുഴുവൻ ദഹിപ്പിക്കാൻ തുടങ്ങിയപ്പോൾ ദേവന്മാരും ഋഷികളും ബ്രഹ്മാവിനോട് ആവലാതിപ്പെട്ടു. ബ്രഹ്മാവിന്റെ നിയോഗപ്രകാരം അരുണൻ സൂര്യന്റെ തേരാളിയായി.
ശ്യേനിയാണ് അരുണന്റെ ഭാര്യ. സമ്പാതി, ജടായു എന്നീ പക്ഷിശ്രേഷ്ഠന്മാർ അവരുടെ സന്താനങ്ങളാണ്. സ്ത്രീരൂപം ധരിച്ച അരുണനിൽ ഇന്ദ്രസൂര്യന്മാർക്ക് ബാലിയും സുഗ്രീവനും ജനിച്ചു എന്ന് ഉത്തരരാമായണത്തിൽ കഥാവിവരണമുണ്ട്. അരുണന്റെ അപേക്ഷപ്രകാരം ഗൌതമപത്നിയായ അഹല്യ ഈ പുത്രന്മാരെ വളർത്തി. വേദങ്ങളിലെ പരാമർശമനുസരിച്ച് ഉഷസ്സിനു ശേഷമാണ് അരുണന്റെ ഉദ്ഭവം. പ്രഭാതകാന്തിക്ക് അരുണാഭ എന്നു പറയുന്നു. രുമ്രൻ, അനൂരു, സൂര്യസൂതൻ, ആശ്മനൻ, കാശ്യപി, ഗരുഡാഗ്രജൻ എന്നീ പേരുകളിലെല്ലാം അരുണൻ അറിയപ്പെടുന്നു.
ഹൈന്ദവേതിഹാസങ്ങളിൽ സൂര്യവംശത്തിൽപ്പെട്ട ഒരു രാജാവിനും ചില ഋഷിമാർക്കും ചില ദൈത്യദാനവന്മാർക്കും അരുണൻ എന്ന പേരുള്ളതായി കാണുന്നു.
ചാർട്ട് ഓഫ് അക്കൗണ്ട്സ്
പറ്റുവരവുകൾ കൊള്ളിക്കാനുള്ള അക്കൗണ്ടുകളുടെ സമ്പൂർണ്ണ പട്ടികയാണ്‌ ചാർട്ട് ഓഫ് അക്കൗണ്ട്സ്. മറ്റൊരു വിധത്തിൽ പറഞ്ഞാൽ തണ്ടപ്പേർ പുസ്തകത്തിൽ ഉള്ളതോ ഉൾക്കൊള്ളിക്കാവുന്നതോ ആയ കണക്കുവിഭാഗങ്ങളുടെ പൂർണ്ണവിവരം.
ഘടന
ചാർട്ട് ഓഫ് അക്കൗണ്ട്സിന്റെ ഘടനയെപ്പറ്റി സാമാന്യ തത്ത്വങ്ങളൊന്നുമില്ല. എന്നാൽ ആധുനിക കാലത്ത് ചാർട്ട് ഓഫ് അക്കൗണ്ട്സ് ആസൂത്രിത രൂപവത്കരണം ചെയ്തതും അക്കങ്ങളോ അക്ഷരങ്ങളോ രണ്ടും ചേർന്നതോ ആയ സൂചനാസംക്ഷിപ്തങ്ങൾ (അക്കൗണ്ട് കോഡ്) ചേർത്തതുമായ തരം വർഗ്ഗവും തരവും തിരിക്കപ്പെട്ട പട്ടികയായാണ്‌  നിർമ്മിക്കാറ്. യന്ത്രവത്കൃത അക്കൗണ്ടിങ്ങിന്റെ അടിസ്ഥാന ആവശ്യങ്ങളിലൊന്നാണ്‌ ഇത്തരം ചാർട്ട് ഓഫ് അക്കൗണ്ട്സ് ഘടന.
ബെൽജിയം, ഫ്രാൻസ്, ഇറ്റലി, ചില ആഫ്രിക്കൻ രാജ്യങ്ങൾ എന്നിവിടങ്ങളിൽ ചാർട്ട് ഓഫ് അക്കൗണ്ട്സിന്റെ അടിസ്ഥാന ഘടന രാജ്യതലത്തിൽ നിയമം മൂലം നിർ‌മ്മിക്കപ്പെട്ടിരിക്കുന്നു. എന്നാൽ ഇന്ത്യയടക്കം ലോകത്തെ മിക്ക രാജ്യങ്ങളിലും സ്ഥാപനങ്ങൾക്ക് ഇഷ്ടമുള്ള ചാർട്ട് ഓഫ് അക്കൗണ്ട്സ് ഘടന രൂപവത്കരിക്കാൻ പൂർണ്ണ സ്വാതന്ത്ര്യമുണ്ട്.
ERPകളിലെ ഉപയോഗം
ERP സോഫ്റ്റ്‌വെയറുകളിൽ ചാർട്ട് ഓഫ് അക്കൗൺണ്ട്സിനു വളരെയേറെ പ്രാധാന്യമുണ്ട്. സങ്കീർണ്ണമായതും തമ്മിൽ ഒത്തുമാറി യോജിപ്പിക്കാവുന്ന ഖണ്ഡങ്ങളുള്ളതുമായ ചാർട്ട് ഓഫ് അക്കൗണ്ട്സ് സമ്പ്രദായം ഉപയോഗിക്കുക വഴി അവ ഒരു തണ്ടപ്പേർ പുസ്തകത്തിൽ തന്നെ ഏകോപിതവും ഖണ്ഡിതവുമായ കണക്കുകളും ബജറ്റിങ്ങ് വിവരങ്ങളും കോസ്റ്റ് അക്കൗണ്ടിങ്ങ് വിവരങ്ങളും ഒരേ സമയം ഉൾക്കൊള്ളിക്കുന്നു.
ഉദാഹരണം ഓറക്കിൾ ഈ-ബിസിനസ് സ്വീറ്റ് R12 ഇൽ ചിട്ടപ്പെടുത്താവുന്ന രീതിയിലെ ഒരു നാൾ‌വഴി കണക്കിലെ ചാർട്ട് ഓഫ് അക്കൗണ്ട്സ് യോജിത രൂപം.
മേൽക്കൊടുത്തിരിക്കുന്ന ഉദാഹരണപ്രകാരമുള്ള  ചെലവ് റിക്കോർഡിങ്ങ് കൊണ്ട് തണ്ടപ്പേർ പുസ്തകത്തിൽ നിന്നു തന്നെ ജനിപ്പിക്കാവുന്ന  നിരവധി അക്കൗൺറ്റിങ്ങ്, കോസ്റ്റിങ്ങ്, ബജറ്റ് റിപ്പോർട്ടുകളിൽ ഈ പറ്റുവിവരം ഉൾപ്പെടുത്താൻ കഴിയും, അതിൽ ചിലത്:
നാൾ‌വഴിയിൽ കൊള്ളിക്കൽ മാത്രം വഴിഇത്തരത്തിൽ നിരവധി റിപ്പോർട്ടുകൾ   നിർമ്മാണപ്രാപ്തമാക്കാൻ  ഖണ്ഡിത ചാർട്ട് ഓഫ് അക്കൗണ്ട് രൂപം വഴിയുള്ള ഈ കണക്കുകൊള്ളിക്കൽ കൊണ്ട് കഴിയുന്നു.
അവലംബം
വർഗ്ഗം:അക്കൗണ്ടൻസി
പതിനെട്ടടവുകൾ
വടക്കൻ പാട്ടിനോട് വർണിക്കപ്പെട്ടിരിക്കുന്ന അങ്കക്കളരിയിലെ അടവുകളാണ് പതിനെട്ടടവുകൾ. പതിനെട്ടറ്റവുകൾ അറിയപ്പെടുന്നത് ഈ പേരുകളിലണ്.
തെക്കൻ സമ്പ്രദായം മധ്യകേരള സമ്പ്രദായം വടക്കൻ സമ്പ്രദായം എന്നീ മൂന്ന് ശൈലികൾ ആണ് കേരളത്തിൽ നിലവിൽ ഉള്ളത് തെക്കൻ കളരി സമ്പ്രദായം അഗസ്ത്യമുനിമാർ വഴിയും വടക്കൻസമ്പ്രദായം പഴയ കാലഘട്ടത്തിലെ രാജാക്കന്മാരുടെ യുദ്ധമുറയുമായി ബന്ധപ്പെട്ടതാണ് എന്നാൽ കേരളത്തിന്റെ തനതായ കലാരൂപം എന്നറിയപ്പെടുന്നത് മധ്യകേരള കളംചവിട്ട്സമ്പ്രദായം മാത്രമാണ് കാരണം മലകളിൽ താമസിച്ചിരുന്ന ആദിമ ഗോത്രവർഗ്ഗക്കാർ രഹസ്യമായി അവരവരുടെ കുലങ്ങളിൽ അഭ്യസിച്ചിരുന്ന
പല ഗോത്രങ്ങളിലൂടെ കടന്നുവന്ന പല കായികാഭ്യാസങ്ങളും ഇവിടെയുണ്ട് ഉദാ:ദ്രോണം പള്ളി, ഒടി മുറിശ്ശേരി, കൈകുത്തിപയറ്റ്, തുളുനാടൻ സമ്പ്രദായം, മർമ്മസൂത്രം, വീരസൂത്രം, മർമ്മതാക്കതൽമുറൈ, ഇനിയും ഇവിടെ മറഞ്ഞു പോയ നിരവധി സമ്പ്രദായങ്ങൾ ഉണ്ട് ഈ കായികാഭ്യാസങ്ങളിൽ എല്ലാം 18 അടവുകൾ ഉണ്ട് എന്നാണ് പറയപ്പെടുന്നത്. ഓരോ പയറ്റുമുറകൾക്കും 18 അടവുകൾ ഉണ്ട് എന്നും മറ്റഅഭിപ്രായമുണ്ട് ഒരു നിക്ഷിത വാക്കുകളിലോ എഴുത്തുകളിലോ മറ്റു മുഖേനയുള്ള ഏതെങ്കിലും രീതിയിലോ നമുക്ക് 18 അടവുകളെ ഇവിടെ ചിത്രീകരിക്കാൻ കഴിയുകയില്ല! പ്രാചീന കാലഘട്ടം മുതൽ കുലങ്ങൾ കുലങ്ങളായി ഗുരുനാഥന്മാർ രഹസ്യമായി ശിഷ്യർക്ക് പറഞ്ഞു കൊടുക്കുന്ന വിദ്യയാണ് കളരിപ്പയറ്റിന്റെ അടിസ്ഥാന തത്വമായ 18 അടവുകൾ. ഓരോ മനുഷ്യന്റെ ബുദ്ധിക്കും യുക്തിക്കും അനുസരിച്ച് അവരവരുടെ ശരീരപ്രകൃതങ്ങൾക്കനുസരിച്ച് അടവുകൾക്ക് വ്യത്യാസം വരാം.റിഷാദ് ഗുരുക്കൾ മണ്ണാർക്കാട് pkd കാറ്റ് നമുക്ക് അനുഭവിക്കാൻ മാത്രമേ സാധിക്കൂ അത് പറഞ്ഞുതരാൻ സാധിക്കുകയില്ല എന്നതുപോലെയാണ് കളരിപ്പയറ്റിലെ അടവുകൾ
വർഗ്ഗം:കളരിപ്പയറ്റ്
ഫിലിസ് മക്ഗിൻലി
കുട്ടികളുടെ പുസ്തകങ്ങളുടെയും കവിതകളുടെയും അമേരിക്കൻ എഴുത്തുകാരിയായിരുന്നു ഫിലിസ് മക്ഗിൻലി (ജീവിതകാലം: മാർച്ച് 21, 1905 - ഫെബ്രുവരി 22, 1978). നർമ്മം, ആക്ഷേപഹാസ്യം, നഗരജീവിതത്തിന്റെ നല്ല വശങ്ങൾ എന്നിവയിൽ പ്രത്യേകതയുള്ള അനായാസമായ കവിതയുടെ ശൈലിയിലായിരുന്നു അവരുടെ കവിത. 1961-ൽ അവർ പുലിറ്റ്‌സർ സമ്മാനം നേടി.
മക്ഗിൻലി തന്റെ ജീവിതകാലത്ത് ധാരാളം വായനക്കാരെ നേടി. അവരുടെ കൃതികൾ ലേഡീസ് ഹോം ജേണൽ പോലുള്ള പത്രങ്ങളിലും വനിതാ മാസികകളിലും അതുപോലെ തന്നെ ന്യൂയോർക്കർ, ദി സാറ്റർഡേ റിവ്യൂ, ദി അറ്റ്ലാന്റിക് എന്നിവയുൾപ്പെടെയുള്ള സാഹിത്യ ആനുകാലികങ്ങളിലും പ്രസിദ്ധീകരിച്ചു. ഒരെണ്ണം "കർശനമായ പുരുഷ അഭിമാനത്തിന്റെ ശക്തികേന്ദ്രമായ ഡാർട്ട്മൗത്ത് കോളേജ് (ദി ഡസ്റ്റ് ജാക്കറ്റ് ഓഫ് സിക്സ്പെൻസ് ഇൻ ഹെർ ഷൂ (പകർപ്പ് 1964)) ഉൾപ്പെടെ" ഡസനോളം ഓണററി ബിരുദങ്ങളും അവർ നേടിയിട്ടുണ്ട്. ടൈം മാഗസിൻ 1965 ജൂൺ 18 ന് അതിന്റെ കവറിൽ മക്ഗിൻലിയെ ചിത്രീകരിച്ചു.
ജീവിതം
1934-ൽ, വൈകുന്നേരം ജാസ് പിയാനോ വായിക്കുന്ന ദിവസങ്ങളിൽ ബെൽ ടെലിഫോൺ കമ്പനിയിൽ ജോലി ചെയ്തിരുന്ന ചാൾസ് എൽ. ഹെയ്ഡനെ അവർ കണ്ടുമുട്ടി. 1937 ജൂൺ 25 ന് അവർ വിവാഹിതരായി ന്യൂയോർക്കിലെ ലാർക്ക്മോണ്ടിലേക്ക് മാറി. അവരുടെ പുതിയ വീടിന്റെ സബർബൻ ലാൻഡ്സ്കേപ്പും സംസ്കാരവും മക്ഗിൻലിയുടെ മിക്ക കൃതികളുടെയും വിഷയമായിരുന്നു. മക്ഗിൻലിക്ക് രണ്ട് പെൺമക്കളുണ്ടായിരുന്നു. മകൾ ജൂലി ഹെയ്ഡൻ തൃപ്‌തികരമായി പുനരവലോകനം ചെയ്ത ദി ലിസ്റ്റ് ഓഫ് ദി പാസ്റ്റ് എന്ന ചെറുകഥാ സമാഹാരത്തിന്റെ രചയിതാവായിരുന്നു.
1956-ൽ ഫിലിസ് മക്ഗിൻലി ഗുഡ് ഹൗസ് കീപ്പിംഗ് മാസികയിൽ "ദി ഇയർ വിത്തൗട്ട് എ സാന്താക്ലോസ്" എന്ന ലഘു കവിതകളുള്ള ഒരു കുട്ടികളുടെ കഥ പ്രസിദ്ധീകരിച്ചു. അടുത്ത വർഷം അത് പുസ്തക രൂപത്തിൽ അച്ചടിക്കാൻ സഹായിക്കുന്നതിന് മതിയായ അനുകൂലമായ താൽപ്പര്യം സൃഷ്ടിച്ചു. 1968-ൽ നടൻ ബോറിസ് കാർലോഫ് ഒരു പ്രൊമോഷണൽ ക്യാപിറ്റൽ റെക്കോർഡ്സ് എൽപിക്കായി കഥയുടെ വിവരണാത്മക പതിപ്പ് റെക്കോർഡുചെയ്‌തു, അതിൽ ലേബലിന്റെ കാറ്റലോഗിൽ നിന്നുള്ള വിവിധ ക്രിസ്മസ് ഗാനങ്ങളും ഫ്ലിപ്പ് സൈഡിലുണ്ടായിരുന്നു. കാർലോഫിന്റെ വ്യാഖ്യാനം ഊഷ്മളവും ഊർജ്ജസ്വലവും തികച്ചും സൂക്ഷ്മവുമാണ്. ഹൗ ദി ഗ്രിഞ്ച് സ്റ്റോളെൻ ക്രിസ്മസ് ടെലിവിഷൻ ക്ലാസിക് എന്ന തന്റെ ക്ലാസിക് വിവരണത്തിലേക്ക് അദ്ദേഹം കൊണ്ടുവന്ന പരാമർശത്തിന് സമാനമാണ്. കാർലോഫിന്റെ അവസാനത്തെ അവതരണം കൂടിയാണിത്. ഏതാനും മാസങ്ങൾക്കുശേഷം 1969 ഫെബ്രുവരിയിൽ അദ്ദേഹം മരിച്ചു.
ട്രാൻസ്പോണ്ടർ
thumb|right|120px|കാനഡയിലെ ഒണ്ടാരിയോയിൽ ടോൾ പിരിക്കാനുപയോഗിക്കുന്ന ഒരു ട്രാൻസ്പോണ്ടർ ടെലി‌കമ്യൂണിക്കേഷൻ രംഗത്ത് ട്രാൻസ്പോണ്ടർ(Transponder) എന്ന പദം(Transmitter-responder എന്നതിന്റെ ചുരുക്കെഴുത്ത്. ചിലപ്പോൾ XPNDR,XPDR,TPDR എന്നൊക്കെയും ഉപയോഗിക്കാറുണ്ട്) ഉപയോഗിക്കുന്നത് പ്രധാനമായും മൂന്ന് അർത്ഥത്തിലാണ്
ഉപഗ്രഹ വാർത്താവിനിമയ രംഗത്ത്
കൃത്രിമോപഗ്രഹങ്ങളുപയോഗിച്ചുള്ള വാർത്താവിനിമയ രംഗത്ത് ഉപഗ്രഹത്തിന്റെ ചാനലുകളെല്ലാം തന്നെ ഒരു ട്രാൻസീവർ, റിപ്പീറ്റർ ജോടിയാണ്. അതിനാൽ ഉപഗ്രഹത്തിന്റെ ചാനലുകളെ ട്രാൻസ്പോണ്ടർ എന്ന് പൊതുവേ വിളിക്കാറുണ്ട്. ഡിജിറ്റൽ വീഡിയോയുടേയും, ഡാറ്റാ കമ്പ്രഷന്റേയും, മൾട്ടിപ്ലെക്സിങ്ങിന്റേയും സഹായത്താൽ ഒന്നിലധികം ഓഡിയോ,വീഡിയോ ചാനലുകൾ ഒരേ കാരിയർ സിഗ്നലിൽ കൂട്ടിച്ചേർത്ത് ഒരു ട്രാൻസ്പോണ്ടറിലൂടെ പക്ഷേപണം ചെയ്യാൻ സാധിക്കും. ഡിജിറ്റൽ സാങ്കേതിക വിദ്യയുടെ മുൻ‌ഗാമിയായിരുന്ന അനലോഗ് വീഡിയോ സിഗ്നലുകൾ പ്രക്ഷേപണം ചെയ്യാനായി ഒരു ചാനലിന് ഒരു ട്രാൻസ്പോണ്ടർ എന്ന രീതിയിൽ ആവശ്യമായിരുന്നു. ഓഡിയോയ്ക്കും ട്രാ‍ൻസ്മിഷൻ ഐഡന്റിഫയർ സിഗ്നലിനും വേണ്ടി സബ്‌കാരിയർ സിഗ്നലുകളുമാണ് ഉപയോഗിക്കുന്നത്.
വ്യോമയാന രംഗത്ത്
മറ്റൊരുതരം ട്രാൻസ്പോണ്ടർ കാണപ്പെടുന്നത് വ്യോമയാന രംഗത്ത് സെക്കണ്ടറി സർവ്വയലൻസ് റഡാറുമായി ബന്ധപ്പെടാനുള്ള ഐഡന്റിഫിക്കേഷൻ ഫ്രണ്ട് സങ്കേതത്തിലാണ്. പ്രാഥമിക റഡാർ കാര്യക്ഷമമായി പ്രവർത്തിക്കുന്നത് വളരെ വലിയതും പൂർണ്ണമായും ലോഹങ്ങൾ കൊണ്ട് നിർമ്മിച്ചിട്ടുള്ള ആകാശയാനങ്ങളുടെ കാര്യത്തിൽ മാത്രമാണ്. ചെറുതും സങ്കീർണ്ണമായ നിർമ്മിതിയുള്ളതുമായ വിമാനങ്ങളുടെ കാര്യത്തിൽ ഇവയുടെ പ്രവർത്തനം അത്ര സുഗമമല്ല. അതേപോലെ അവയുടെ പ്രവർത്തന വ്യാപ്തിയ്ക്ക് പരിമിതികളുമുണ്ട്. വാഹനങ്ങളോ, മലകളോ, മരങ്ങളോ, മഞ്ഞോ ഒക്കെ അവയുടെ പ്രവർത്തനത്തെ ബാധിക്കാറുണ്ട്. അതിലുപരി അവയ്ക്ക് വിമാനങ്ങളുടെ ഉയരവും കണ്ടുപിടിക്കാനാവില്ല. സെക്കണ്ടറി റഡാർ ഈ പ്രശ്നങ്ങളെയെല്ലാം തരണം ചെയ്യുമെങ്കിലും അവയുടെ പ്രവർത്തനം വിമാനത്തിൽ ഘടിപ്പിച്ചിട്ടുള്ള ഒരു ട്രാൻസ്പോണ്ടറിനെ ആശ്രയിച്ചാണ് നടക്കുന്നത്.
റോഡ് ഗതാഗത മേഖലയിൽ
പാലങ്ങളുടെയും, റോഡുകളുടെയുമൊക്കെ ടോൾ പിരിക്കാനായി വാഹനങ്ങളിൽ ഒരു ആർ.എഫ്.ഐ.ഡി(RFID) ട്രാൻസ്പോണ്ടർ ഘടിപ്പിക്കാറുണ്ട്. ഉദാഹരണത്തിന് അമേരിക്കൻ ഐക്യനാടുകളിലെ കിഴക്കൻ മേഖലയിൽ ഉപയോഗിക്കുന്ന ഇസീപാസ്(E-ZPass) എന്ന സങ്കേതം ഇത്തരം ട്രാൻസ്പോണ്ടറുകൾ ഉപയോഗിക്കുന്നു.
ജലഗതാഗത മേഖലയിൽ
സോണാർ ട്രാൻസ്പോണ്ടറുകൾ ഉപയോഗിച്ചാണ് അന്തർവാഹിനികളിലും മറ്റും ദൂരമളക്കുന്നതും സ്ഥാന നിർണ്ണയം ചെയ്യുന്നതും.
അവലംബം
Toisiotutka
വി.കെ. പ്രഭാകരൻ
മലയാളത്തിലെ നാടകകൃത്തും ലേഖകനും. ആധുനിക നാടകപ്രസ്ഥാനത്തിലെ ശ്രദ്ധേയനായ എഴുത്തുകാരൻ.
ജീവിതരേഖ
മയ്യഴിക്കടുത്ത് ചോമ്പാലിൽ 1957-ൽ ജനനം. കഴക്കൂട്ടം സൈനിൿ സ്കൂളിലും മടപ്പള്ളി ഫിഷറീസ് ടെൿനിക്കൽ ഹൈസ്ക്കൂളിലും മടപ്പള്ളി കോളേജിലും വിദ്യാഭ്യാസം. കോളേജ് വിദ്യാഭ്യാസകാലത്ത് വിപ്ലവപ്രവർത്തനത്തിൽ ആകൃഷ്ടനാവുകയും സി.പി.ഐ (എം.എൽ)പ്രവർത്തകനാവുകയും ചെയ്തു. അടിയന്തരാവസ്ഥക്കാലത്ത് രാഷ്ട്രീയപ്രവർത്തനത്തിന്റെ ഭാഗമായി ഒളിവിൽ പോയി. 1976- ഫെബ്രുവരി 28 ന് കെ.വേണുവിന്റെ നേതൃത്വത്തിൽ നടന്ന കായണ്ണ പോലീസ്സ് സ്റ്റേഷൻ ആക്രമണക്കേസിൽ പ്രതിയാക്കപ്പെട്ട പ്രഭാകരൻ ടൈഫോയ്ഡ് പിടിച്ച് തലശ്ശേരി ആസ്പത്രിയിൽ കിടക്കവേ അറസ്റ്റിലായി. കക്കയം, മാലൂർ പോലീസ് ക്യാമ്പുകളിൽ കൊടിയ മർദനത്തിനിരയായി. 1978 മാർച്ച് 15 വരെ കണ്ണൂർ സെൻട്രൽ ജയിലിൽ 1978 വരെ വിചാരണത്തടവുകാരനായി കഴിയവേ പ്രഭാകരനടക്കം 10 അടിയന്തരാവസ്ഥാ തടവുകാർ ചേർന്ന് എഴുതിയ കവിതാസമാഹാരമാണ് തടവറക്കവിതകൾ. ജനകീയ സാംസ്കാരികവേദിയുടെ രൂപവത്കരണം മുതൽ സജീവപ്രവർത്തകനായിരുന്നു അദ്ദേഹം.
കടക്കോടി (കടൽ കോടതി, Sea Court) യെ കുറിച്ച് മലയാളത്തിലെ ആദ്യത്തെ ആധികാരികപഠനം ഇദ്ദേഹത്തിന്റേതാണ്. ദളിത്-സ്ത്രീപക്ഷത്ത് നിന്ന് മഹാഭാരതത്തെ നോക്കിക്കാണുന്ന ‘കടാങ്കട’, കുഞ്ഞാലിമരക്കാരുടെ അവസാനനിമിഷങ്ങൾ ചിത്രീകരിക്കുന്ന ‘തിരകൾ പറഞ്ഞത്’ എന്നീ ഏകപാത്രനാടകങ്ങൾ വളരെ ശ്രദ്ധേയമായിരുന്നു.
1984 മുതൽ കേരള സർക്കാർ റവന്യു വകുപ്പിൽ ഉദ്യോഗസ്ഥനായിരുന്നു. ഒരു രക്തസാക്ഷി ഗ്രാമമായി അറിയപ്പെടുന്ന ഒഞ്ചിയം വില്ലേജിന്റെ അധികാരി (വില്ലേജ് ഓഫീസർ) എന്ന പദവിയിലിരിക്കേ 2011 മാർച്ച് 31 ന് വി.കെ.പ്രഭാകരൻ ഔദ്യോഗികജീവിതത്തിൽ നിന്നും വിരമിച്ചു.
സാഹിത്യജീവിതം
മാതൃഭൂമി ആഴ്ചപ്പതിപ്പിന്റെ സാഹിത്യമത്സരത്തിൽ 1972-ൽ ഹൈസ്കൂൾ വിഭാഗത്തിൽ നാടകത്തിന് സമ്മാനം നേടിയ അഭിമുഖമാണ് പ്രസിദ്ധീകരിക്കപ്പെട്ട ആദ്യരചന. വിവിധ വിഷയങ്ങളെക്കുറിച്ചുള്ള ലേഖനങ്ങൾ, ഫീച്ചറുകൾ, നാടകപഠനങ്ങൾ, കവിതകൾ എന്നിവ പ്രസിദ്ധീകരിച്ചിട്ടുണ്ട്.
ലേഖനം
നിരവധി റേഡിയോ നാടകങ്ങളും തെരുവുനാടകങ്ങളും സമാഹരിക്കപ്പെടാതെയുണ്ട്
പുരസ്കാരങ്ങൾ
അബൂദാബി ശക്തി അവാർഡ് ഇരയും ഇരപിടിയനും എന്ന നാടകസമാഹാരത്തിന്. 2016ലെ കേരള സാഹിത്യ അക്കാദമി അവാർഡ്, നാടകത്തിന്, ഏറ്റേറ്റ് മലയാളൻ എന്ന കൃതിക്ക്.
പുറം കണ്ണികൾ
വർഗ്ഗം:1957-ൽ ജനിച്ചവർ വർഗ്ഗം:മലയാളനാടകകൃത്തുക്കൾ വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
പാമ്പൻ പാലം
220px|right|thumb|പാമ്പൻ പാലം 220px|right|thumb|പാമ്പൻ തീവണ്ടിപ്പാലം. കപ്പലുകൾക്ക് കടന്നുപോകാനുള്ള കാന്റിലിവർ സം‌വിധാനത്തിൽ
തമിഴ്‌നാട്ടിലെ രാമനാഥപുരം ജില്ലയുടെ ഭാഗമായ പാമ്പൻ ദ്വീപിനെ പ്രധാന കരയുമായി ബന്ധിപ്പിക്കുന്ന പാലമാണ് പാമ്പൻ പാലം. തീവണ്ടിക്കു പോകാനുള്ള പാലവും മറ്റു വാഹനങ്ങൾക്കായുള്ള പാലവും സമാന്തരമായി ഉണ്ടെങ്കിലും തീവണ്ടിപ്പാലത്തിനെയാണ് പ്രധാനമായും പാമ്പൻ പാലമെന്നു വിളിക്കുന്നത്. റോഡ് പാലത്തേക്കാൾ പതിറ്റാണ്ടുകളുടെ പഴക്കമുള്ള തീവണ്ടിപ്പാലത്തിന് ഈ പേര് പണ്ടേ പതിഞ്ഞിരുന്നു. ഒരു നൂറ്റാണ്ടോളം പഴക്കമുള്ള പാമ്പൻപാലം രാജ്യത്തെ എഞ്ചിനീയറിങ് വിസ്മയങ്ങളിൽ ഒന്നായാണ് കണക്കാക്കപ്പെടുന്നത്. 2345 മീറ്റർ നീളമുള്ള പാമ്പൻപാലം രാജ്യത്തെ ഏറ്റവും നീളമുള്ള കടൽ പാലമാണ്. കപ്പലുകൾ‌ക്ക് കടന്ന് പോകാൻ സൗകര്യമൊരുക്കി പകുത്ത് മാറാൻ കഴിയുന്ന രീതിയിലാണ് പാലത്തിന്റെ നിർമ്മാണം. പ്രധാന കരയ്ക്കും രാമേശ്വരം ഉൾപ്പെടുന്ന പാമ്പൻ ദ്വീപിനും ഇടയിലുള്ള പാക് കടലിടുക്കിനും കുറുകെയാണ് പാലം. മീറ്റർ ഗേജ് തീവണ്ടികൾ‌ക്കു മാത്രം കടന്നുപോകാൻ കഴിഞ്ഞിരുന്ന പഴയ പാലം റെയിൽവേ വിപുലീകരണത്തിന്റെ ഭാഗമായി 2007ൽ ബ്രോഡ്ഗേജ് ആയി മാറി
ചരിത്ര പശ്ചാത്തലം
പാമ്പൻ പാലത്തിന്റെ ചരിത്രത്തിന് ഇന്ത്യയിലെ ബ്രിട്ടിഷ് ഭരണത്തിന്റെ സുവർണ കാലത്തോളം തന്നെ പഴക്കമുണ്ട്. പാക് കടലിടുക്കിനു കുറുകെ പാലം നിർമ്മിക്കാൻ ബ്രിട്ടിഷുകാർക്ക് പ്രചോദനമായത് ധനുഷ്കോടിയും ശ്രീലങ്കയുമായുള്ള സാമീപ്യമാണ്. രാമേശ്വരത്തിന്റെ ഏറ്റവും കിഴക്കു ഭാഗത്ത് സമുദ്രത്തിലേക്കു നീണ്ടു കിടക്കുന്ന തുരുത്താണ് ധനുഷ്കോടി. ഇവിടെ നിന്നു ശ്രീലങ്കയിലേക്കു കടലിലൂടെ 16 കിലോമീറ്റർ ദൂരമേയുള്ളൂ. (സീതയെയും അപഹരിച്ചു കടന്ന രാവണനെ പിടിക്കാൻ ശ്രീരാമൻ ലങ്കയിലേക്കു പോയത് ഇതുവഴിയാണെന്ന് രാമായണം.) ചരക്കുകളും മറ്റും  ദക്ഷിണേന്ത്യയിലെ പ്രധാന കേന്ദ്രങ്ങളിൽ നിന്ന്  ധനുഷ്കോടിയിലെത്തിക്കാൻ ഏക തടസ്സം പാക് കടലിടുക്കായിരുന്നു. 1914 ഫെബ്രുവരി 24 നു പാലം നിർമ്മാണം പൂർത്തിയായി. സൗത്ത് ഇന്ത്യൻ റയിൽവേ കമ്പനി എം ഡി ആയിരുന്ന നെവിലെ പ്രീസ്റ്റ്ലീ ആയിരുന്നു ഉദ്ഘാടകൻ. വൈറ്റ് എന്ന ഇങ്ലീഷുകാരനായിരുന്നു പ്രൊജക്റ്റ് ഓഫീസർ. കപ്പലുകൾ‌ക്കു കടന്നു പോകേണ്ടിയിരുന്നതിനാൽ നടുഭാഗം കപ്പൽച്ചാലിന്റെ വീതിയിൽ ഇരു വശങ്ങളിലേക്കുമായി ഉയർത്തി മാറ്റാവുന്ന രീതിയിലാണ് പാലം രൂപ കല്പന ചെയ്തത്. അന്നത്തെ സാങ്കേതിക വളർച്ച വെച്ചു നോക്കുമ്പോൾ അത്യാധുനീകമായിരുന്നു ഈ ലിഫ്റ്റ്. ലണ്ടനിൽ നിർമ്മിച്ച് ഭാഗങ്ങൾ ഇവിടെ കൊണ്ടുവന്നു കൂട്ടിച്ചേർക്കുകയായിരുന്നു.ബ്രിട്ടീഷ്‌കാലത്തെ നിർമിതിയായതിനാലും പിന്നീട് പുതുക്കിപ്പണിത കരുത്തിലും പാലം ഒരു നൂറ്റാണ്ടിലേറെ ദൃഢതയോടെ നിലകൊണ്ടു. right|thumb|225px|പാമ്പൻ പാലം - ട്രയിനിൽ നിന്നുമുള്ള ദൃശ്യം
ചരിത്ര പ്രാധാന്യം
പാമ്പൻ പാലം യാഥർഥ്യമായതോടെ ദക്ഷിണേന്ത്യയിലെ വിവിധ കേന്ദ്രങ്ങളിൽ നിന്ന് ശ്രീലങ്കയിലേക്കുള്ള പോക്കുവരവ് ഏറെ എളുപ്പമായി. പാലം പണിയും മുമ്പ് മണ്ഡപം വരെ സർവീസ് നടത്തിയിരുന്ന ട്രെയിൻ ധനുഷ്കോടി വരെയാക്കി. ധനുഷ്ക്കോടിയിൽ നിന്ന് ശ്രീലങ്കയിലെ തലൈ മാന്നാറിലേക്ക് നിരവധി ചെറു കപ്പലുകൾ സർവീസ് നടത്തി. അവിടെ നിന്ന് കൊളംബോയിലേക്ക് വേറെ ട്രെയിൻ. കോയമ്പത്തൂരിൽ നിന്നും കോട്ടയത്തു നിന്നുമെല്ലാം ഒറ്റ ടിക്കറ്റിന് കൊളംബോ വരെ എത്താമായിരുന്നു. മൂന്നു ഭാഗവും കടലിനാൽ ചുറ്റപ്പെട്ട ധനുഷ്കോടിക്ക് ഒരു ആധുനിക നഗരത്തിന്റെ എല്ലാ കെട്ടും മട്ടുമുണ്ടായിരുന്നു അന്ന്.
ദുരന്തം
1964 ഡിസംബർ 22-നു രാത്രിയുണ്ടായ അതിശക്തമായ ചുഴലിക്കാറ്റ് പാമ്പൻ ദ്വീപിനെ തകർത്തെറിഞ്ഞു. ധനുഷ്‌കോടിയെ തകർത്തെറിഞ്ഞ കൊടുങ്കാറ്റിൽ പാമ്പൻ പാലത്തിനു മുകളിലൂടെയാണ് തിരമാലകൾ ആഞ്ഞടിച്ചത്. ധനുഷ്കോടിയിലേക്കു പോവുകയായിരുന്ന ഒരു ട്രെയിൻ ഒന്നാകെ കടലിലേക്ക് ഒലിച്ചുപോയി. ആരും രക്ഷപ്പെട്ടില്ല. അന്ന് 115 യാത്രക്കാർ മരിച്ചു. ധനുഷ്കോടി പട്ടണവും റോഡും തീവണ്ടി പാളവും എല്ലാം പൂർണ്ണമായി നശിച്ചു. പാമ്പൻ പാലത്തിനും കാര്യമായി കേടുപറ്റി. പാലത്തിന്റെ നടുവീലെ ലിഫ്റ്റ് ചുഴലിയിലും തകർന്നില്ല. ഈ ഭാഗം നിലനിർത്തി പിന്നീട് പുതുക്കി പണിതതാണ് ഇപ്പോഴുള്ള പാലം.ദുർഘടമായ കൊങ്കൺപാതയും ഡെൽഹി മെട്രോയും പണിയാൻ നേതൃത്വം വഹിച്ച ഇ. ശ്രീധരൻ ആണു പാമ്പൻ പാലവും പുതുക്കിപ്പണിയാൻ നേതൃത്വം വഹിച്ചത്. ദുരന്തത്തിനു ശേഷം ധനുഷ്കോടിയിൽ ആളൊഴിഞ്ഞു. തകർന്ന കെട്ടിടങ്ങൾ മാത്രമാണ് അവിടെയിപ്പോഴുള്ളത്. തീവണ്ടികൾ രാമേശ്വരം വരെയേ പോകൂ. തിരയിൽപ്പെട്ട പാസഞ്ചർവണ്ടി കടലിലേക്കു മറിഞ്ഞ് അന്നു തകർന്ന റെയിൽവേസ്റ്റേഷന്റെയും പാളത്തിന്റെയും അവശിഷ്ടം ധനുഷ്‌കോടിയിൽ ഇപ്പോഴുമുണ്ട്. കൊടുങ്കാറ്റിൽ പാലത്തിന്റെ പല ഭാഗങ്ങളും തകർന്നെങ്കിലും മധ്യഭാഗത്തിന് കേടുപാടുകളൊന്നും സംഭവിച്ചില്ല. അത് നിലനിർത്തിക്കൊണ്ടു തന്നെ പാലം പുതുക്കിപ്പണിതു. 1988-ൽ റെയിൽവേ ട്രാക്കിന് സമാന്തരമായി റോഡുപാലം വരുന്നതുവരെ ഇതായിരുന്നു രാമേശ്വരത്തുള്ളവർക്ക് വൻകരയുമായി ബന്ധപ്പെടാനുള്ള ഏകവഴി.
പാമ്പൻ പാലം ഇന്ന്
പുതിയ ഒരു ബ്രോഡ്ഗേജ് പാലം നിർമ്മിക്കണമെങ്കിൽ 800 കോടി രൂപ ചെലവു വേണ്ടി വരുമെന്നതിനാൽ പാമ്പൻ പാലം ഉപേക്ഷിക്കേണ്ട സാഹചര്യം വന്നപ്പോളാൺ ഏ. പി. ജെ. അബ്ദുൽ കലാം രാഷ്ട്രപതിയാവുന്നത്. അദ്ദേഹത്തിന്റെ നിർദ്ദേഷപ്രകാരം പാലം പുതുക്കിപണിതു ബ്രോഡ്ഗേജ് ആക്കാൻ ഐ. ഐ. റ്റി വിദ്ഗ്ധരുട് സഹായത്തിൽ കഴിഞ്ഞു. 2007ൽ പാമ്പൻ പാലം ബ്രോഡ്ഗേജ് ആയി മാറി. 24 കോടിയായിരുന്നു ചിലവ്. 2009ൽ ചരക്കു തീവണ്ടികൾക്കു പോകാൻ കഴിയും വിധം ശക്തിപ്പെടുത്തി. ഇന്ന് പാമ്പൻ പാലത്തിനു 2057 മീ. നീളമുണ്ട്. 145 തൂണുകൾ, 40 അടി വീതിയുള്ള ഉരുക്കു ഗർഡർ.ഇതു ഇന്ത്യയിലെ ആദ്യ കാൻഡിലിവർ പാലം. ഇരുവശത്തേക്കും കത്രികപോലെ മടക്കുകയോ വിടർത്തുകയോ ചെയ്യാവുന്ന മടക്കുകത്രികപ്പാലം. പാക് കടലിടുക്കിലൂടെ കപ്പലുകൾ വരുമ്പോൾ പാമ്പൻ റയില്പാലം പൂട്ടഴിച്ച് ഗേറ്റ് തുറക്കുമ്പോലെ ഇരു വശത്തേക്കും ഉയർത്തും. അടിയിലൂടെ കപ്പലുകൾ പോകും. പോയിക്കഴിഞ്ഞാൽ താഴ്ത്തി വീണ്ടും ചേർത്തുവച്ച് ട്രെയിനുകൾ കടന്നുപോകുന്നു. ഇതുവഴി ഒരുമാസം പത്തു കപ്പലുകളെങ്കിലും പോകുന്നു.
അറ്റകുറ്റപ്പണി അസാധ്യമായി, പുതിയ പാലം
രണ്ട് കിലോമീറ്ററിലേറെ നീളമുള്ള പഴയ പാലത്തിൽ കാലപ്പഴക്കംകാരണം അറ്റകുറ്റപ്പണി അസാധ്യമായ സാഹചര്യത്തിലാണ് ഈ പാലത്തിന് സമാന്തരമായി തന്നെ പുതിയ പാലം നിർമിക്കാൻ റെയിൽവേ തീരുമാനിച്ചത്. റെയിൽവേ വികാസ് നിഗം ലിമിറ്റഡിന്റെ നേതൃത്വത്തിലാണ് നിർമാണം. പുതിയ പാലത്തിന് 2019 നവംബറിൽ പ്രധാനമന്ത്രി നരേന്ദ്രമോദിയാണ് തറക്കല്ലിട്ടത്. 540 കോടി രൂപയാണ് നിർമാണച്ചെലവ്. 2022 മാർച്ചിൽ പണി പൂർത്തിയാക്കാനായിരുന്നു ലക്ഷ്യമെങ്കിലും പിന്നീടത് നീണ്ടുപോയി. പുതിയ പാലത്തിനായി കടലിടുക്കിൽ ഇതിനോടകം 333 തൂണുകൾ സ്ഥാപിച്ചുകഴിഞ്ഞു. ഇവയ്ക്കു മുകളിൽ 100 സ്പാനുകൾ സ്ഥാപിച്ചാണ് പാളം ഘടിപ്പിക്കുക. പഴയ പാലത്തെക്കാൾ മൂന്നുമീറ്റർ ഉയരവും കൂടുതലുണ്ട്. പുതിയ പാലം തുറന്നാലും പഴയ പാമ്പൻ പാലം പൂർണമായി പൊളിച്ച് മാറ്റില്ല. ഇതിന്റെ ഒരുഭാഗം പാമ്പൻ റെയിൽവേ സ്റ്റേഷനിൽ ചരിത്ര സ്മാരകമായി പ്രദർശിപ്പിക്കാനാണ് പദ്ധതി.
ചിത്രശാല
വിഭാഗം:ഇന്ത്യയിലെ പാലങ്ങൾ
ഷൈബാനി രാജവംശം
പതിനാറ്, പതിനേഴ് നൂറ്റാണ്ടുകളിൽ ട്രാൻസോക്ഷ്യാനയിലെ ബുഖാറ ഖാനേറ്റിലും (1505-1598) ഖ്വാറസം ഖാനേറ്റിലും (1511-1695) സിബിർ ഖാനേറ്റിലും (1563-1598) ഭരണം നടത്തിയിരുന്ന ഉസ്‌ബെക് രാജവംശമാണ് ഷിബാനി അഥവാ ഷായ്‌ബാനി രാജവംശം. തിമൂറി സാമ്രാജ്യത്തെ നിഷ്പ്രഭമാക്കിയാണ് ഷിബാനികൾ ട്രാൻസോക്ഷ്യാനയിൽ അധികാരമുറപ്പിച്ചത്. ചെങ്കിസ് ഖാന്റെ പൗത്രനായ ഷായ്‌ബാൻ അഥവാ ഷിബാന്റെ പരമ്പരയിൽപ്പെടുന്നവരാണ് ഷിബാനികൾ.
ചരിത്രം
1428 മുതൽ 1468 വരെ ഷിബാനികളുടെ നേതാവായിരുന്ന അബുൾ-ഖായ്‌ർ ഖാൻ, വിഘടിച്ചു നിന്നിരുന്ന ഉസ്ബെക് വംശങ്ങളെ ഒരുമിപ്പിച്ച് ആദ്യം ട്യൂമെൻ നഗരത്തിനും തുറ നദിക്കും അടുത്തുള്ള പ്രദേശങ്ങളിൽ (ഇന്ന് റഷ്യയിൽ കസാഖ്സ്താനു വടക്ക്) ആധിപത്യം സ്ഥാപിക്കുകയും തുടർന്ന് അധികാരം സിർ ദര്യ പ്രദേശത്തേക്ക് വ്യാപിപ്പിക്കുകയും ചെയ്തു. 1430/31-ൽ അബുൽ ഖായ്‌ർ, അറാളിന് തെക്കുള്ള ഖോറെസ്മിയ പിടിച്ചടക്കി. തുട്ര്ന്നുള്ള വർഷങ്ങളിൽ തെക്കുള്ള തിമൂറി പ്രദേശങ്ങളിലേക്ക് ഇവർ ആക്രമണങ്ങൾ അഴിച്ചുവിട്ടു.
പതിനഞ്ചാം നൂറ്റാണ്ടോടെ ഷിബാനികളുടെ ഒരു ശാഖ തെക്കോട്ട് ട്രാൻസോക്ഷ്യാനയിലെത്തുകയും തിമൂറികളെ തുരത്തി അധികാരം സ്ഥാപിക്കുകയും ചെയ്തു. അബുൾ-ഖായ്‌ർ ഖാന്റെ പൗത്രനും 1500 മുതൽ 1510 വരെ ഭരണത്തിലിരുന്ന മുഹമ്മദ് ഷായ്‌ബനി ഖാന്റെ പേരിൽ നിന്നാണ് ഈ രാജവംശത്തിന് ഷിബാനി/ഷയ്‌ബാനി രാജവംശം എന്ന പേര് വന്നത്. (ഷൈബാനി ഖാൻ എന്ന പേരിൽ മാത്രമായാണ് മുഹമ്മദ് ഷൈബാനി ഖാൻ പിൽക്കാലത്ത് അറിയപ്പെടുന്നത്). ഇദ്ദേഹം തിമൂറികളിൽ നിന്ന് സമർഖണ്ഡ്, ഹെറാത്ത്, ബുഖാറ തുടങ്ങിയ നഗരങ്ങളുടെ നിയന്ത്രണം കൈയടക്കുകയും ട്രാൻസോക്ഷ്യാന പൂർണ്ണമായും കൈപ്പിടിയിലാക്കുകയും ഷൈബാനി സാമ്രാജ്യത്തിന് തുടക്കം കുറിക്കുകയും ചെയ്തു.
1504-ൽ കുറേ കിഴക്കുള്ള ഫർഘാന ഷൈബാനികളുടെ നിയന്ത്രണത്തിലായി. തിമൂറികളുടെ പിൻഗാമിയും മുഗൾവംശസ്ഥാപകനുമായ ബാബറെയാണ് ഷൈബാനികൾ ഇവിടെ പരാജയപ്പെടുത്തിയത്. ഇതിനെത്തുടർന്ന് തെക്കോട്ടു നീങ്ങിയ ഇവർ അമു ദര്യ കടന്ന് ഇറാനിയൻ പീഠഭൂമിയിലേക്കെത്തി. 1507-ൽ ഹെറാത്ത് ഉസ്ബെക്കുകളുടെ നിയന്ത്രണത്തിലായി. എന്നാൽ മുൻ‌കാല അധിനിവേശങ്ങൾ പോലെ നഗരം കൊള്ളയടിച്ച് നശിപ്പിക്കാൻ ഷൈബാനികൾ ശ്രമിച്ചില്ല. ഇവരുടെ സമീപനം വളരെ മാന്യമായിരുന്നു. മുൻ ഹെറാത്തി ഉദ്യോഗസ്ഥരെ തത്സ്ഥാനത്തുതന്നെ നിയമിച്ച് ജനജീവിതം സാധാരണഗതിയിൽ തുടരാൻ അനുവദിക്കുകയും നഗരവാസികളിൽ നിന്നും കരം മാത്രം പിരിക്കുകയും ചെയ്തു. ഷൈബാനികളുടെ മാതൃകാപരമായ ഈ പെരുമാറ്റം, മറ്റു പല നഗരങ്ങളേയ്യും ഹെറാത്തിന്റെ വഴിക്ക് ഉസ്ബെക്കുകൾക്ക് കീഴ്പ്പെടാൻ പേരണ നൽകി. അങ്ങനെ ഉസ്ബെക് സാമ്രാജ്യം ഇറാനിലേക്ക് വിജയകരമായി പ്രവേശിച്ചു.
എന്നാൽ ഉസ്ബെക്കുകളുടെ ഈ മുന്നേറ്റം സഫവി സാമ്രാജ്യത്തിന്റെ സ്ഥാപകനായിരുന്ന ഷാ ഇസ്മാ ഈൽ ഒന്നാമൻ തടഞ്ഞു. 1510-ൽ മാർവിനടുത്തുവച്ചു നടന്ന ഒരു യുദ്ധത്തിൽ ഇദ്ദേഹം, ഷായ്ബാനി ഖാനെ പരാജയപ്പെടുത്തി, ഉസ്ബെക്കുകളെ ട്രാൻസോക്ഷ്യാനയിലേക്ക് തുരത്തുകയും ഹെറാത്ത് സഫവികൾ കൈയടക്കുകയും ചെയ്തു. ഈ യുദ്ധത്തിൽ മുഹമ്മദ് ഷൈബാനി ഖാൻ മരണമടഞ്ഞു.
1511-ൽ ഉസ്ബെക്കുകളും സഫവികളും ഒരു ഉടമ്പടിയിലെത്തുകയും ഇതനുസരിച്ച് അമു ദര്യ നദി അതിർത്തിയായി പരസ്പരം അംഗീകരിക്കുകയും ചെയ്തു. എങ്കിലും പരസ്പരമുള്ള ആക്രമണങ്ങൾക്ക് ഈ ഉടമ്പടിക്കും അന്ത്യം വരുത്താനായില്ല. ഷൈബാനി ഖാന്റെ മരണത്തെത്തുടർന്ന് അദ്ദേഹത്തിന്റെ ബന്ധുക്കൾ സാമ്രാജ്യത്തിന്റെ ഭരണം തുടർന്നു. പിന്നീട് ഇവരുടെ പിൻ‌ഗാമികൾ 1598 വരെ ബുഖാറയിലും, 1695 വരെ ഖ്വാറസമിലും (ഖീവ), 1598 വരെ സിബിറിലും ഭരണം നടത്തിയിരുന്നു.
സംസ്കാരം
ചഗതായ് തുർക്കി ഭാഷയുടെ പ്രോൽസാഹകനായിരുന്ന ഷൈബാനി ഖാന്റെ ഭരണകാലത്താണ് പ്രശസ്തനായ കവി, അലി ഷേർ നവായ് (1441-1501) ആദ്യത്തെ തുർക്കി ഭാഷാലിപിയുണ്ടാക്കുന്നത്.
അവലംബം
വർഗ്ഗം:സാമ്രാജ്യങ്ങൾ
തിരുവണ്ണാമല ജില്ല
തെക്കേ ഇന്ത്യൻ സംസ്ഥാനമായ തമിഴ്നാട്ടിലെ മുപ്പത്തിയെട്ടു ജില്ലകളിലൊന്നാണ് തിരുവണ്ണാമല ജില്ല. തിരുവണ്ണാമല പട്ടണമാണ് ഈ ജില്ലയുടെ ആസ്ഥാനം. ചെന്ഗം, തിരുവണ്ണാമല, പോലൂർ, തണ്ടാരംപട്ടു, ആരാണി, വന്ധവാസി, ചെയ്യാർ എന്നിങ്ങനെ ഏഴു താലൂക്കുകളായി തിരിച്ചിരിക്കുന്നു. ആരാണി സിൽക്ക് സാരികൾക്ക് ഏറെ പ്രസിദ്ധമാണ് ഇവിടം.
ചരിത്രം
തമിഴ്നാട്ടിലെ ഏറ്റവും ആദരിക്കപെടുന്ന പ്രദേശങ്ങളിലൊന്നാണിത്."അപ്രാപ്യമായ മല" എന്നാണ് അണ്ണാമല എന്ന വാക്കിനർത്ഥം. ജനങ്ങൾ ആദരവോടെ തിരു എന്ന് കൂട്ടിച്ചേർത്തു തിരുവണ്ണാമല എന്ന് ഈ പ്രദേശം അറിയപെട്ടു. അമ്പലനഗരമായ തിരുവണ്ണാമല ഇന്ത്യയിലെ പുരാതനമായ പൈതൃക പ്രദേശങ്ങളിലൊന്നാണ്. ശൈവമതത്തിന്റെ കേന്ദ്രമാണിവിടം. നൂറ്റാണ്ടുകളായി അരുണാചല മലയും അതിന്റെ പരിസര പ്രദേശങ്ങളും തമിഴർ വളരെ ആദരവോടെയാണ് നോക്കിക്കാണാറുള്ളത്‌.
അവലംബം
വർഗ്ഗം:തമിഴ്‌നാട്ടിലെ ജില്ലകൾ
തിരുവേഗപ്പുറ ശങ്കരനാരായണക്ഷേത്രം
thumb|300px|right|തിരുവേഗപ്പുറ ശ്രീമഹാക്ഷേത്രം-ആകാശവീക്ഷണം പാലക്കാട് ജില്ലയിൽ പട്ടാമ്പിയ്ക്കടുത്തുള്ള തിരുവേഗപ്പുറയിൽ, ഭാരതപ്പുഴയുടെ പോഷകനദിയായ തൂതപ്പുഴയുടെ തീരത്ത് കാണപ്പെടുന്ന ഒരു ക്ഷേത്രമാണ് തിരുവേഗപ്പുറ ശിവ-ശങ്കരനാരായണ-മഹാവിഷ്ണുക്ഷേത്രം. തൃശ്ശൂർ വടക്കുന്നാഥ ക്ഷേത്രത്തിലേതുപോലെ പരമശിവൻ, പാർവ്വതീദേവി, മഹാവിഷ്ണു, ശങ്കരനാരായണൻ എന്നിവർ പ്രധാനമൂർത്തികളായി കുടികൊള്ളുന്ന ഈ ക്ഷേത്രത്തിൽ, എന്നാൽ അതിൽ നിന്ന് വ്യത്യസ്തമായി ഇവിടെ മൂന്നുതരം ശ്രീകോവിലുകളും (ശിവന്റെയും പാർവ്വതിയുടെയും ശ്രീകോവിൽ ഒന്നാണ്), മൂന്നു കൊടിമരങ്ങളും പ്രതിഷ്ഠകൾക്കുണ്ട്. തൂതപ്പുഴയുടെ കിഴക്കേ തീരത്ത് കിഴക്കോട്ട് ദർശനമായാണ് ക്ഷേത്രം പ്രതിഷ്ഠിയ്ക്കപ്പെട്ടിട്ടുള്ളത്. പാലക്കാട്-മലപ്പുറം ജില്ലകളുടെ അതിർത്തിയിലാണ് ക്ഷേത്രം സ്ഥിതിചെയ്യുന്നത്. വളാഞ്ചേരിയിൽ നിന്ന് ഇവിടേയ്ക്ക് അഞ്ച് കിലോമീറ്ററേയുള്ളൂ. ക്ഷേത്രവളപ്പിൽ കൂത്തമ്പലവും ഊട്ടുപുരയുമുണ്ട്. ഗണപതി, ദക്ഷിണാമൂർത്തി, ത്രിപുരാന്തകൻ, വേട്ടയ്ക്കൊരുമകൻ, അയ്യപ്പൻ, നാഗദൈവങ്ങൾ എന്നിവരാണ് ക്ഷേത്രത്തിലെ ഉപദേവതകൾ. കുംഭമാസത്തിൽ തിരുവാതിര നാൾ ആറാട്ടായി എട്ടുദിവസം ഉത്സവം, കുംഭമാസത്തിലെത്തന്നെ ശിവരാത്രി, വൃശ്ചികമാസത്തിലെ വൈക്കത്തഷ്ടമി, മേടമാസത്തിലെ ഭഗവതിപ്പാട്ട് എന്നിവയാണ് ക്ഷേത്രത്തിലെ വിശേഷദിവസങ്ങൾ.
ഊരാളൻ
മെൽ ദേവസ്വത്തിന്റെ അധികാരിമാരായ ഊരാളന്മാർ ചേർന്നു ക്ഷേത്രത്തിൻറെ ഭരണം നിർവഹിച്ചുവരുന്നു.
മഹാവിഷ്ണു
ശങ്കരനാരായണന്റെയും ശിവന്റെയും പേരുകളിലാണ് ക്ഷേത്രം സാധാരണയായി പറഞ്ഞുകേൾക്കാറുള്ളതെങ്കിലും ക്ഷേത്രത്തിലെ ആദ്യപ്രതിഷ്ഠ വാസ്തവത്തിൽ വടക്കുഭാഗത്തെ ശ്രീകോവിലിൽ കുടികൊള്ളുന്ന മഹാവിഷ്ണുഭഗവാനാണ്. ക്ഷേത്രത്തിലെ വിഷ്ണുപ്രതിഷ്ഠയ്ക്ക് കൃതയുഗത്തോളം പഴക്കമുണ്ടെന്നും ഈ ക്ഷേത്രത്തിലെ പ്രതിഷ്ഠ നടത്തിയത് കപിലമഹർഷിയാണെന്നും പറയപ്പെടുന്നു.
പരമശിവൻ
പാലാഴിമഥനത്തിനുശേഷം ഗരുഡന് ഘോരമായ സർപ്പകോപം പിടിപെട്ടു. തന്മൂലം രോഗബാധിതനായ ഗരുഡൻ പരിഹാരത്തിനായി ബ്രഹ്മാവിനെ ചെന്നുകണ്ടു. ശിവഭജനമാണ് രോഗത്തിനുള്ള പ്രതിവിധിയായി ബ്രഹ്മാവ് നിർദ്ദേശിച്ചത്. അതനുസരിച്ച് ഗരുഡൻ ഗംഗാനദിയിൽ നിന്ന് അതിവിശിഷ്ടമായ ഒരു ശിവലിംഗം കൊണ്ടുവരികയും അതിവേഗം പറന്ന് തൂതപ്പുഴയുടെ തീരത്തെത്തി അവിടെ പ്രതിഷ്ഠിയ്ക്കുകയും തുടർന്ന് അതിവേഗത്തിൽ അവിടെനിന്ന് പറന്നുപോകുകയും ചെയ്തു. ഗരുഡൻ വേഗത്തിൽ വന്ന് പ്രതിഷ്ഠ കഴിച്ച് പറന്നുപോയ സ്ഥലം തിരുവേഗപ്പറ എന്നും കാലാന്തരത്തിൽ തിരുവേഗപ്പുറ എന്നും അറിയപ്പെട്ടു.
ശങ്കരനാരായണൻ
അദ്വൈത സിദ്ധാന്തത്തിന്റെ മുഖ്യപ്രയോക്താവായിരുന്ന ആദിശങ്കരാചാര്യർ തന്റെ ദേശാടനത്തിനിടയിൽ തിരുവേഗപ്പുറ ക്ഷേത്രത്തിൽ വരാനിടയാകുകയും ഇരുപ്രതിഷ്ഠകളുടെയും മഹിമ മനസ്സിലാക്കുകയും ചെയ്തു. അക്കാലത്ത് പോരടിച്ചിരുന്ന ശൈവ-വൈഷ്ണവ വിഭാഗക്കാരെ ഒന്നിപ്പിയ്ക്കുക എന്ന ലക്ഷ്യത്തോടെ അദ്ദേഹം ഇരുചൈതന്യങ്ങളെയും സംയോജിപ്പിച്ച് പുതിയൊരു ചൈതന്യം സൃഷ്ടിച്ചെടുത്തു. അതാണ് ശങ്കരനാരായണൻ.
ക്ഷേത്രപരിസരവും മതിലകവും
തിരുവേഗപ്പുറ ഗ്രാമത്തിന്റെ പടിഞ്ഞാറുഭാഗത്താണ് ക്ഷേത്രം സ്ഥിതിചെയ്യുന്നത്. കിഴക്കോട്ടാണ് ക്ഷേത്രദർശനം. സൈലന്റ് വാലിയിൽ നിന്നൊഴുകിവരുന്ന തൂതപ്പുഴ, ക്ഷേത്രത്തിന്റെ വടക്കും പടിഞ്ഞാറും ഭാഗങ്ങളെ തഴുകിയൊഴുകുന്നു. ശിവന്റെ നടയ്ക്കുനേരെ മുന്നിലായി ക്ഷേത്രഗോപുരം പണിതിരിയ്ക്കുന്നു. ഇതുമൂലം അജ്ഞാതനാ(യാ)യ ഒരു ഭക്ത(ൻ), ആദ്യമായി ക്ഷേത്രത്തിൽ വരുമ്പോൾ, ശിവന്നുതന്നെയാണ് പ്രാധാന്യം കൊടുക്കുന്നത്. ഗോപുരത്തോടുചേർന്ന് ഒരു ചെറിയ മണ്ഡപവും പണിതിട്ടുണ്ട്. ഇത് മഴ നനയാതെ ദർശനം നടത്താൻ ഭക്തരെ സഹായിയ്ക്കുന്നു. ക്ഷേത്രപരിസരത്തുതന്നെയാണ് ദേവസ്വം ഓഫീസും സ്റ്റേജുമൊക്കെയുള്ളത്. നദീതീരത്തുള്ള ക്ഷേത്രമായതുകൊണ്ടാകണം, ഇവിടെ കുളം പണിതിട്ടില്ല. എല്ലാ ആവശ്യങ്ങൾക്കും തൂതപ്പുഴയിലെ ജലം തന്നെയാണ് ഉപയോഗിച്ചുവരുന്നത്. തെക്കുഭാഗത്തുകൂടെ പ്രധാനവഴി കടന്നുപോകുന്നു. ഇവിടെ പേരെഴുതിയ കവാടം കാണാം.
പ്രധാന വിശേഷങ്ങൾ
കൂത്തമ്പലം|left|thumb| കൂത്തമ്പലം ക്ഷേത്രത്തിലെ പ്രധാന വിശേഷമായ ഉത്സവം കുംഭമാസത്തിലെ ഉത്രട്ടാതിനാളിൽ കൊടികയറുന്നു. എട്ടുദിവസം നീണ്ടുനിൽക്കുന്ന ഉത്സവം തൂതപ്പുഴയിൽ ആറാട്ടോടെ സമാപിയ്ക്കുന്നു. മഹാശിവരാത്രി, വൃശ്ചിക മാസത്തിലെ അഷ്ടമി, തുടങ്ങിയ ദിവസങ്ങളും പ്രധാനമാണ്‌. മേടമാസത്തിലെ മുപ്പട്ടു ഞായറാഴ്ച മുതൽ നടത്തിവരുന്ന ഭഗവതിപ്പാട്ട് പന്ത്രണ്ടു ദിവസം നീണ്ടു നിൽക്കുന്നു. കൊടിക്കുന്നു ഭഗവതിയ്ക്കാണ്‌ പാട്ടുൽസവം നടത്തുന്നത്.
നാട്യാചാര്യവിദൂഷകരത്നം പത്മശ്രീ മാണി മാധവചാക്യാർ വർഷങ്ങളോളം ഇവിടെ കൂത്തു നടത്തിയിരുന്നു.
അഷ്ടബന്ധകലശം
പഞ്ഞി ഒഴികെയുള്ള അഷ്ടബന്ധദ്രവ്യങ്ങൾ ഇടിച്ച് ശീലപ്പൊടിയാക്കി എള്ളെണ്ണയിൽ കുഴച്ച് കരിങ്കല്ലിൽവച്ച് ഭാരമേറിയ കൊട്ടുവടികൊണ്ട് മർദിച്ചാണ് ഈ കൂട്ടു തയ്യാറാക്കുന്നത്. ഇടിയുടെ ചൂടുകൊണ്ട് മരുന്നുകൾ എല്ലാം അയഞ്ഞ് യോജിച്ചുകഴിഞ്ഞാൽ അതു തണുക്കാൻ വയ്ക്കുന്നു. ശരിയായി തണുത്ത മരുന്ന് വീണ്ടും ഇടിക്കുന്നു. ഈ പ്രിക്രിയ 30-40 ദിവസങ്ങൾ ആർത്തിച്ചു കഴിയുമ്പോഴാണ് ശരിയായ അഷ്ടബന്ധക്കൂട്ടു ലഭിക്കുന്നത്. ഒരുവിധത്തിലുള്ള കാലപരിഗണനകളും കൂടാതെ ഉത്തരായന ദക്ഷിണായന ഭേദമോ ശുക്ളകൃഷ്ണപക്ഷഭേദമോ നോക്കാതെ അഷ്ടബന്ധം നഷ്ടപ്പെട്ടാൽ ഉടൻതന്നെ പുതിയതായി അതു സ്ഥാപിക്കണമെന്നത് നിർബന്ധമാണ്. അങ്ങനെ ചെയ്യാതിരുന്നാൽ ദേവചൈതന്യം നഷ്ടപ്പെട്ടുപോകുമെന്നു വിശ്വസിക്കപ്പെടുന്നു. പ്രകൃതി പുരുഷഭാവനയിലുള്ള പീഠബിംബങ്ങളുടെ ബന്ധം വിടുന്നതിനാലും അഭിഷേകജലം, നിർമാല്യവസ്തുക്കൾ എന്നിവ നാളത്തിൽ കിടന്നു ദുഷിച്ച് കൃമികീടങ്ങൾ ഉണ്ടായി ബിംബത്തിൽ സ്പർശിക്കുമെന്നതിനാലും പ്രതിഷ്ഠയ്ക്ക് ചൈതന്യക്ഷയം ഉണ്ടാകുമെന്നു തന്ത്രശാസ്ത്രം പറയുന്നു.
അഷ്ടബന്ധകലശം സംബന്ധിച്ച് ദേവപ്രതിഷ്ഠയ്ക്കുള്ളതുപോലെതന്നെ താന്ത്രിക ക്രിയകളുമുണ്ട്. ക്ഷേത്രത്തിന്റെ പുഷ്ടിക്കും വിഭവസമാഹരണശേഷിക്കും അനുസരിച്ച് (നിമിത്തവിത്താന്യുപപത്തിഭേദൈഃ) മൂന്നു മുതൽ പതിനൊന്നുദിവസംവരെ നീണ്ടുനില്ക്കുന്ന താന്ത്രിക ക്രിയകൾ അഷ്ടബന്ധകലശത്തോടനുബന്ധിച്ച് അനുഷ്ഠിക്കപ്പെട്ടുവരുന്നു. ഈ ക്രിയകളിലെ സുപ്രധാനഘട്ടമായ അഷ്ടബന്ധം ചാർത്തുന്ന സന്ദർഭത്തിൽ ദേവദർശനം ചെയ്യുന്നത് ഇഷ്ടഫലപ്രാപ്തിക്കു പര്യാപ്തമാണെന്ന് ആസ്തികന്മാർ വിശ്വസിക്കുന്നു.
വർഗ്ഗം:ഹൈന്ദവാചാരങ്ങൾ
കരിവെള്ളൂർ
കരിവെള്ളൂർ, കേരള സംസ്ഥാനത്തെ കണ്ണൂർ ജില്ലയിലെ ഒരു ഗ്രാമം.
ജില്ലാ ആസ്ഥാനമായ കണ്ണൂരിൽ നിന്ന് 45 കിലോമീറ്റർ വടക്കോട്ട് സ്ഥിതിചെയ്യുന്നു. പയ്യന്നൂരിൽ നിന്ന് 9 കി.മീ. സംസ്ഥാന തലസ്ഥാനമായ തിരുവനന്തപുരത്ത് നിന്ന് 529 കി.മീ.
കരിവെള്ളൂർ പിൻ കോഡ് 670 521 ഉം തപാൽ ഹെഡ് ഓഫീസ് അലക്കോഡും ആണ്.
കരിവെള്ളൂരിൽ ഉൾപെട്ട പ്രദേശങ്ങൾ
പള്ളി കൊവ്വൽ, നിടുവപ്പുറം, മണക്കാട്, തെരു, കുതിര്, പലിയേരി, വെള്ളവയൽ,തെക്ക മണക്കാട്, കൂക്കാനം, പുത്തൂർ, ഓണക്കുന്ന്, പെരളം,പാലത്തര,കുണിയൻ
സമീപപ്രദേശങ്ങൾ
കരിവെള്ളൂരിന് ചുറ്റും വടക്ക് നിലേശ്വർ ബ്ലോക്ക്, വടക്ക് കാഞ്ഞങ്ങാട് ബ്ലോക്ക്, കിഴക്ക് തളിപ്പറമ്പ ബ്ലോക്ക്, തെക്ക് കണ്ണൂർ ബ്ലോക്ക്.
പയ്യന്നൂർ, കാഞ്ഞങ്ങാട് എന്നിവയാണ് സമീപ നഗരങ്ങൾ.
ചെറുവത്തൂർ (7.8 കി.മീ)
പയ്യന്നൂർ റെയിൽ‌വേ സ്റ്റേഷൻ (￼12.3 കി.മീ) '''. പുത്തൂർ മഹാദേവക്ഷേത്രവും, കരിവെള്ളൂർ മഹാദേവക്ഷേത്രവും കൂക്കാനം ശ്രീ മുത്തപ്പൻ ക്ഷേത്രവും സ്ഥിതിചെയ്യുന്നത് കരിവെള്ളൂരാണ്. ശങ്കരനാഥ ജ്യോത്സ്യർ ഇവിടെയാണ് ജനിച്ചത്.ആദിമുച്ചിലോട് കരിവെള്ളൂർ ശ്രീ മുച്ചിലോട്ട് ഭഗവതീക്ഷേത്രം ഓണക്കുന്നിലാണ് സ്ഥിതി ചെയ്യുന്നത്
സാംസ്കാരിക പാരമ്പര്യം
മുച്ചിലോട്ട് ഭഗവതി തെയ്യത്തിന്റെ ആസ്ഥാനം കരിവെള്ളൂരിലാണെന്ന് കരുതപ്പെടുന്നു. കമ്മ്യൂണിസ്റ്റ് പാർട്ടിക്ക് സ്വാധീനമുള്ള പ്രദേശമാണിത്. കേരളത്തിൽ കമ്മ്യൂണിസ്റ്റ് പാർട്ടി രൂപവത്കരിക്കപ്പെടുന്നതിനു മുൻപേ തന്നെ ഇവിടെ എ.വി. കുഞ്ഞമ്പുവിന്റെ നേതൃത്വത്തിൽ അഭിനവ ഭാരത് യുവക് സംഘം എന്ന പേരിൽ ഒരു സംഘടന രൂപവത്കരിക്കുകയും അത് ജനങ്ങൾക്കിടയിൽ പ്രചരിക്കുകയും ചെയ്തിരുന്നു
ജുസെപ്പെ ടൊർനാട്ടോറെ
ഇറ്റാലിയൻ ചലച്ചിത്ര സംവിധായകനും, തിരക്കഥാകൃത്തുമാണ് ജുസെപ്പെ ടൊർനാട്ടോറെ.
ജീവിതരേഖ
1956-ൽ ഇറ്റലിയിലെ സിസ്നിലിയിൽ ജനനം. സിനിമ പാരഡൈസോ എന്ന ചിത്രത്തിലൂടെ ലോക ശ്രദ്ധനേടി. ചെറൂപ്രായത്തിലേ അഭിനയത്തിലും, നാടകങ്ങളിലും തൽപരനായിരുന്നു. ആദ്യകാലത്ത് ഫ്രീലാൻസ് ഫോട്ടോഗ്രാഫറായി ജോലിനോക്കിയ ഇദേഹം പിന്നീട് സിനിമയിൽ സജീവമായി. "എത്തിക്ക് മൈനൊരിറ്റീസ് ഇൻ സിസിലി" എന്ന പേരിൽ നിർമ്മിച്ച ഡോക്യുമെന്ററി Salerno Festival പുരസ്ക്കാരം നേടി. പ്രഥമ കഥാചിത്രം "ദ പ്രൊഫസ്സർ" 1986-ൽ പുറത്തിറങ്ങി. 1988-ൽ പുറത്തിറങ്ങിയ സിനിമ പാരഡൈസോ ആഗോള പ്രശസ്തി നേടിക്കൊടുത്തു. ആ വർഷത്തെ ഏറ്റവും മകച്ച വിദേശ ചിത്രത്തിനുള്ള ഓസ്ക്കാർ പുരസ്ക്കാരം നേടിയ ചിത്രം ലോകസിനിമയിലെ ഒരു ക്ലാസ്സിക്ക് ആയി കണക്കാക്കപ്പെടുന്നു. 2000-ത്തിൽ പുറത്തിറങ്ങിയ മെലേനയും ഏറെ നിരൂപക പ്രശംസനേടി.
ബാഹ്യകണ്ണികൾ
വർഗ്ഗം:ഇറ്റാലിയൻ ചലച്ചിത്രസംവിധായകർ വർഗ്ഗം:1956-ൽ ജനിച്ചവർ
സാംസങ് ഗാലക്സി എസ് 6
2005 മാർച്ച് ഒന്നിന് സാംസങ് ഇലക്ട്രോണിക്സ് പ്രഖ്യാപിച്ച ഒരു ആൻഡ്രോയ്ഡ് സ്മാർട്ട്ഫോൺ ആണ് സാംസങ് ഗ്യാലക്സി എസ് 6. 2005 ഏപ്രിൽ പത്തിന് ഇരുപതു രാജ്യങ്ങളിൽ പുറത്തിറങ്ങി.
അതുവരെ ഉണ്ടായിരുന്ന രൂപങ്ങളിൽ നിന്നും വ്യത്യസ്തമായി  വശങ്ങളിൽ ലോഹ ശരീരവും പിറകിൽ ചില്ല് ആവരണവുമായി പുറത്തിറങ്ങിയ ആദ്യത്തെ സാംസങ്ങ് ഫോണാണ് എസ് 6. ഗുണനിലവാരത്തിലും ഡിസ്പ്ലേയിലും പ്രവർത്തനത്തിലും നല്ല അഭിപ്രായങ്ങൾ കേട്ടെങ്കിലും ഉപഭോക്താവിന് ഊരി മാറ്റാൻ ആവാത്ത ബാറ്ററിയും വർദ്ധിപ്പിക്കാൻ ആവാത്ത മെമ്മറിയും നല്ലതല്ലാത്ത അഭിപ്രായങ്ങളും കേൾപ്പിച്ചു.
വർഗ്ഗം:സാംസങ് മൊബൈൽ ഫോണുകൾ
റോഡ് ഐലൻഡ്
യുണൈറ്റഡ് സ്റ്റേറ്റ്സിലെ ന്യൂ ഇംഗ്ലണ്ട് പ്രദേശത്തുള്ള ഒരു സംസ്ഥാനമാണ് റോഡ് ഐലന്റ്. വിസ്തീർണത്തിൽ യു.എസിലെ ഏറ്റവും ചെറിയ സംസ്ഥാനമാണിത്. പടിഞ്ഞാറ് കണക്റ്റികട്ട്, വടക്കും കിഴക്കും മസാച്ചുസെറ്റ്സ് എന്നിവയാണ് ഇതിന്റെ അയൽ സംസ്ഥാനങ്ങൾ. ന്യൂയോർക്കിന്റെ ഭാഗമായ ലോങ് ഐലന്റുമായി ജലാതിർത്തി പങ്ക് വയ്ക്കുന്നു. പ്രോവിഡൻസ് ആണ് തലസ്ഥാനം. പേരിൽ ഐലന്റ് അഥവാ ദ്വീപ് എന്നുണ്ടെങ്കിലും സംസ്ഥാനത്തിന്റെ ഭൂരിഭാഗവും വൻകരയിലാണ്. യൂണിയന്റെ സ്ഥാപകാംഗങ്ങളായ 13 കോളനികളിൽ ഒന്നായ റോഡ് ഐലന്റ്, അവയിൽ ബ്രിട്ടനിൽ നിന്ന് സ്വാതന്ത്ര്യം പ്രഖ്യാപിച്ച ആദ്യ സംസ്ഥാനവും യുണൈറ്റഡ് സ്റ്റേറ്റ്സ് ഭരണഘടന അംഗീകരിച്ച അവസാന സംസ്ഥാനവുമാണ്.
വർഗ്ഗം:റോഡ് ഐലൻഡ് വർഗ്ഗം:ന്യൂ ഇംഗ്ലണ്ട് സംസ്ഥാനങ്ങൾ വർഗ്ഗം:അമേരിക്കയിലെ സംസ്ഥാനങ്ങൾ
നിലമ്പൂർ കോവിലകം
ലഘുചിത്രം|നിലമ്പൂർ കോവിലകം [[വേട്ടയ്ക്കൊരുമകൻ ക്ഷേത്രം]] കേരളത്തിൽ മലപ്പുറം ജില്ലയിലെ നിലമ്പൂരിലെ തച്ചറക്കാവിൽ സ്ഥിതിചെയ്യുന്ന കോവിലകമാണ് നിലമ്പൂർ കോവിലകം. കോഴിക്കോട് സാമൂതിരി രാജാവിന്റെ സാമന്തരാജാക്കന്മാരായിരുന്നു നിലമ്പൂർ കോവിലകം വാണിരുന്നത്. നെടിയിരുപ്പ് സ്വരൂപത്തിൽനിന്നും വന്ന രാജാക്കന്മാരാണ് നിലമ്പൂർ കോവിലകം സ്ഥാപിച്ചത് എന്ന് വിശ്വസിക്കപ്പെടുന്നു. പഴയ ഏറനാട്ടിലെ ഏറ്റവും വലിയ ഭൂവുടമകളായിരുന്നു നിലമ്പൂർ കോവിലകം.
നിലമ്പൂർ കോവിലകം ക്ഷേത്രത്തിൽ അവതരിപ്പിക്കുന്ന പാട്ടാണ് നിലമ്പൂർ പാട്ട്.
ചിത്രശാല
വർഗ്ഗം:മലപ്പുറം ജില്ല വർഗ്ഗം:ചരിത്രപ്രധാനമായ സ്ഥലങ്ങൾ
എൻ.എസ്. പണ്ടാല
ലഘുചിത്രം മലയാളം ചുരുക്കെഴുത്ത് (ഷോർട്ട് ഹാന്റ്) ആവിഷ്കരിച്ച വ്യക്തിയാണ് '''എൻ.എസ്. പണ്ടാല'''. ഇത് പണ്ടാല സിസ്റ്റം എന്നറിയപ്പെടുന്നു. 1926 ൽ മലയാളം ചുരുക്കെഴുത്ത്‌ എന്ന ഗ്രന്ഥം പ്രസിദ്ധീകരിച്ചു.
തിരുവനന്തപുരം സ്വദേശിയാണ്. ഇദ്ദേഹം ആവിഷ്കരിച്ച മലയാളം ചുരുക്കെഴുത്ത് സമ്പ്രദായം അക്കാലത്ത് കേരള നിയമ സഭയിലും തിരുവനന്തപുരം നഗരസഭയിലും റിപ്പോർട്ടിംഗിനു ഉപയേഗപ്പെടുത്തിയിരുന്നു. കെ.ജി.ടി.ഇ പരീക്ഷക്ക് അംഗീകരിക്കപ്പെട്ട മലയാളം ചുരുക്കെഴുത്ത് സമ്പ്രദായങ്ങളിലൊന്നാണിത്.
അവലംബം
വർഗ്ഗം:മലയാളം വർഗ്ഗം:സാങ്കേതികവിദ്യയുടെ ചരിത്രം
അബുൽ ഫിദ
അറബ് ചരിത്രപണ്ഡിതനും ഭൂമിശാസ്ത്രകാരനുമായിരുന്നു അബുൽ ഫിദ (أبو الفداء). പൂർണമായ പേര് അബുൽ ഫിദ ഇസ്മായിൽ ഇബ്നു അലി എന്നാണ്. 1273 നവംബറിൽ ദമാസ്കസിൽ ജനിച്ചു. ഈജിപ്തിലെ സുൽത്താനായിരുന്ന സലാഡിന്റെ (സലാഹുദ്ദീൻ യൂസഫ് ഇബ്നു അയൂബ് 1137-93) വംശജനായിരുന്നു ഇദ്ദേഹം. അബുൽഫിദ ചെറുപ്പത്തിൽതന്നെ വിദ്യാഭ്യാസം പൂർണമാക്കി. 12-ആമത്തെ വയസ്സിൽ മർക്കാബ് ഉപരോധ (1285)ത്തിൽ പങ്കെടുത്തു. കുരിശുയുദ്ധക്കാർക്കെതിരായുള്ള മികച്ച സേവനത്തിന് പാരിതോഷികമായി 1310-ൽ ഈജിപ്തിലെ മംലൂക്ക് സുൽത്താനായ നാസിർമുഹമ്മദ് ഇദ്ദേഹത്തെ ഹമായിലെ ഗവർണറായി നിയമിച്ചു. ഭരണ നൈപുണ്യം കാരണം ഉദ്യോഗത്തിൽ പടിപടിയായി ഉയർന്നു. 1320-ൽ സുൽത്താൻ എന്ന പദവിയും മാലിക്കുൽ മുഅയ്യദ് എന്ന ബിരുദവും ഇദ്ദേഹത്തിനു നൽകപ്പെട്ടു.
ഭരണനിർവഹണത്തിനിടയിലായിരുന്നു അബുൽഫിദ തനിക്കേറ്റവും ഇഷ്ടപ്പെട്ട വൈജ്ഞാനിക പ്രവർത്തനങ്ങളിൽ ഏർപ്പെട്ടിരുന്നത്. അബുൽഫിദയുടെ എണ്ണപ്പെട്ട കൃതികൾ മുഖ്തസർ താരിഖ് അൽ ബഷർ (മനുഷ്യവർഗത്തിന്റെ സംക്ഷിപ്ത ചരിത്രം), തഖ്വീൻ അൽ ബുൽദാൻ (രാജ്യങ്ങളുടെ യഥാർഥ വിവരണം) എന്നിവയാണ്. മുഖ്തസർ മനുഷ്യവർഗത്തിന്റെ ഉദ്ഭവം മുതൽ 1329 വരെയുള്ള ചരിത്രമാണ് പ്രതിപാദിക്കുന്നത്. ഇതിന്റെ ആദ്യഭാഗങ്ങൾ ചരിത്രകഥകളുടെ നൂലാമാലകളിൽ കുടുങ്ങിക്കിടക്കുകയാണെങ്കിലും ഇതുൾക്കൊള്ളുന്ന സമകാലീനചരിത്രം ഏറ്റവും ആധികാരികമായി ഗണിക്കപ്പെടുന്നു. കുരിശുയുദ്ധത്തെക്കുറിച്ച് ഇതിൽ വിവരിച്ചിരിക്കുന്ന ഭാഗം, ചരിത്രകാരന്മാർ ഉദ്ധരിക്കാറുണ്ട്. തഖ്വീൻ അൽ ബുൽദാൻ ഭൂമിശാസ്ത്രത്തെക്കുറിച്ചുള്ള മധ്യകാലവിജ്ഞാനത്തിന്റെ ഒരു ഭാണ്ഡാഗാരമാണ്. ഭൂപ്രകൃതിയെ സംബന്ധിച്ചുള്ള പൊതുവിവരണത്തിനുശേഷം ഭൂമിയുടെ 28 വിഭാഗങ്ങളുടെ വിശദവിവരങ്ങൾ ഇതിൽ അടങ്ങിയിരിക്കുന്നു. അക്കാലത്തെ ഏറ്റവും പ്രഗല്ഭ ഭൂമിശാസ്ത്രകാരനുമായിരുന്ന അബുൽ ഫിദ, 1331 |ഒക്ടോബറിൽ ഹാമായിൽ (പശ്ചിമ സിറിയയിലെ ഒരു നഗരം) വച്ച് അന്തരിച്ചു.
ഗ്യോങ്ജു
പുറത്തേയ്ക്കുള്ള കണ്ണികൾ
വർഗ്ഗം:ദക്ഷിണകൊറിയൻ നഗരങ്ങൾ
അനോഫെലിസ്
തിരിച്ചറിയൽ
അനോഫെലിസ് കൊതുകുകളുടെ ചിറകിൽ കറുത്തതും വെളുത്തതുമായ പുള്ളികൾ പോലെ ശൽക്കങ്ങൾ (scales ) ‍കാണാം. ഇവ വിശ്രമിക്കുന്ന സമയത്ത് തല താഴ്ത്തി ശരീരം തറനിരപ്പിനു ലംബമായാണ് വൈക്കുക. ഇതിനാൽ തറനിരപ്പിനു സമാന്തരമായി ശരീരം കാണുന്ന ക്യൂലക്സുകളിൽനിന്നും അനോഫെലിസുകളെ നി‍ഷ്പ്രയാസം തിരിച്ചറിയാൻ ‍സാധിക്കും.
പ്ലാസ്മോടിയം
മലമ്പനിക്കു കാരണമായ പ്ലാസ്മോഡിയത്തിന്റെ ജീവിതചക്രം പരിപൂർണമാകാൻ ഈ കൊതുകും മനുഷ്യനും കൂടിയേതീരൂ. 1880 ല് ലാവേറാൻ ആണ് മലമ്പനി രോഗിയുടെ രക്തത്തിൽ പ്ലാസ്മോടിയത്തെ കണ്ടെത്തിയത്. 1898 ല് സർ റൊണാൾഡ് റോസാണ് ആദ്യമായി മലമ്പനി പരത്തുന്നതിൽ കൊതുകിനുള്ള പങ്ക് കണ്ടുപിടിച്ചത്. പ്ലാസ്മോഡിയത്തിൻറെ വിവിധ ജീവിതദശകളിൽ ആദ്യപകുതി അനോഫെലിസ്‌ പെൺ കൊതുകുകളുടെ ശരീരത്തിൽ കഴിയുന്നു.
ജീവചക്രം
അനോഫിലിസ് സന്റൈക്കാസ് ഒഴികെ ബാക്കി അനോഫില്സ് കൊതുകുകളെല്ലാം ശുദ്ധ ജലത്തിലാണ് ജീവ ചക്രം പൂർത്തിയാക്കുന്നത്. അനോഫിലിസ് സന്റൈക്കാസ് ഉപ്പു കലർന്ന വെള്ളത്തിലും വളരും.അനോഫെലീസിൻറെ എല്ലാ സ്പീഷീസുകളുടേയും മുട്ടകൾ ഒറ്റയൊറ്റയായാണ് കാണപ്പെടുക. ദീർഘവ്യത്താക്യതിയിലുള്ള ഓരോ മുട്ടയുടേയും ഇരുവശങ്ങളിലായി കാറ്റുനിറച്ച ഒരു പ്രത്യേകഭാഗം കാണാം. ഇതുള്ളതിനാൽ മുട്ടകൾ വെള്ളത്തിൽ പൊങ്ങിക്കിടക്കും.24 മണിക്കൂറിനുള്ളിൽ   മുട്ടവിരിഞ്ഞുണ്ടാകുന്ന ലാർവകളെ കൂത്താടികൾ എന്നു വിളിക്കുന്നു. വലിയ തലയും, 9-10 ഖണ്ഡങ്ങൾ ചേർന്നുണ്ടായ ശരീരവുമുള്ള കൂത്താടി തികച്ചും ഒരു ജലജീവിയാണെങ്കിലും അന്തരീക്ഷ വായുവാണ് ശ്വസിക്കുന്നത്. ഭക്ഷണം, ആല്ഗയും മറ്റു സൂക്ഷ്മ ജീവികളുമാണ്. ഉദരത്തിന്റെ അവസാന ഖണ്ഡത്തിൽ കാണുന്ന സുഷിരത്തിലൂടെ (spiracle/ rudimentary breathing tube)  ഇത് വായൂ വലിച്ചെടുക്കുന്നു. .  ജലനിരപ്പിനു തൊട്ടുതാഴെ സമാന്തരമായാണ് കൂത്താടി കാണപ്പെടുക. ഉദര ഖന്ധങ്ങളിൽ കാണുന്ന കൈപ്പത്തി ആകൃതിയിൽ ഉള്ള രോമാക്കൂട്ടങ്ങളുടെ (palmate hairs ) ഇടയിൽ കാണുന്ന വായു കുമിളകളുടെ സഹായത്താൽ ആണ്  ജലനിരപ്പിനു തൊട്ടുതാഴെ  സമാന്തരമായി  കൂത്താടികൾ കാണപ്പെടുന്നത്. ഉറ ഉരിക്കലിലൂടെ ലാർവ  വളർന്ന്പ്യൂപ്പ (Pupa) ആയിത്തീരുന്നു. മറ്റെല്ലാ ഷഡ്പദങ്ങളുടെയും പ്യൂപ്പയിൽനിന്നും വ്യത്യസ്തമാണ് കൊതുകിന്റേത്. ആഹാരം കഴിക്കുക എന്നതൊഴിച്ച് ലാർവ ചെയ്യുന്ന എല്ലാ പ്രവർത്തികളും കൊതുകിൻറെ പ്യുപ്പയും ചെയ്യും. ഉരോഭാഗത്തുള്ള കോളാമ്പി (trumpet ) പോലെ  ഉള്ള  രണ്ടു കുഴലുകളാണ്  ഇവയുടെ ശ്വസനാവയവങ്ങൾ. മുട്ട, കൂത്താടി, പ്യൂപ്പ എന്നീ ദശകൾ  പിന്നിട്ടു,   കൊതുകായിത്തീരുവാൻ  ഏഴു മുതൽ പതിന്നാലു  ദിവസം വേണം.
വർഗ്ഗം:കൊതുക് വർഗ്ഗം:ഷഡ്‌പദങ്ങൾ വർഗ്ഗം:ജന്തുകുടുംബങ്ങൾ
ലോകാത്ഭുതങ്ങൾ
thumb|276px|പ്രാചീനകാലത്തെ സപ്താത്ഭുതങ്ങൾ (മുകളിലൽ നിന്നു താഴേയ്ക്ക്):[[ഗിസയിലെ പിരമിഡ്, തൂങ്ങുന്ന പൂന്തോട്ടം, എഫീസസ്സിലെ ഡയാനാക്ഷേത്രം,സിയൂസിന്റെ പ്രതിമ, ഹെലിക്കനാർസ്സിലെ സ്മാരകസ്തംഭം, റോഡ്സിലെ കൊളോസ്, ഫാരോസ് ദീപസ്തംഭം.]] മനുഷ്യനിർമ്മിതമായ ശില്പങ്ങൾ, സ്മാരകങ്ങൾ, സ്തംഭങ്ങൾ തുടങ്ങിയ അത്ഭുതങ്ങളെക്കുറിച്ചുള്ള പട്ടികയാണ് ലോകാത്ഭുതങ്ങൾ അഥവാ സപ്താത്ഭുതങ്ങൾ.
ബി. സി. 2-ം ശതകത്തോടടുത്ത് അലക്സാൻഡ്രിയൻ കാലഘട്ടത്തിൽ (ബി. സി. 356-312) രചിക്കപ്പെട്ട ഒരു സഞ്ചാര ഗൈഡാണ് ലോകത്തിലെ ഏഴ് അത്ഭുതങ്ങളെക്കുറിച്ച് ആദ്യമായി രേഖപ്പെടുത്തിയത്. ഹെറഡോട്ടസിന്റെ ചില ചരിത്ര ഗ്രന്ഥങ്ങളിലും പുരാതന ലോകാത്ഭുതങ്ങളെക്കുറിച്ച് വ്യക്തമായി വിവരിച്ചിരിക്കുന്നു. ഈ ഏഴിൽ ഈജിപ്തിലെ വൻ പിരമിഡ് മാത്രമേ ഇന്നു നിലനിൽക്കുന്നുള്ളു. ഇതുതന്നെയും കഴിഞ്ഞ അഞ്ഞൂറിലേറെ വർഷങ്ങളായി ജീർണോന്മുഖമാണ്. അലക്സാൻഡ്രിയൻ കാലഘട്ടത്തിനുശേഷം ഏഴത്ഭുതങ്ങളുടെ പല പട്ടികകൾ പ്രചാരത്തിൽ വന്നു.
ഗിസയിലെ പിരമിഡ്
ഈജിപ്റ്റിലെ ഫറവോയായിരുന്ന കുഫുവിന്റെ ഭൗതികാവശിഷ്ടം അടക്കം ചെയ്ത പിരമിഡ് ആണ് ഒന്നാമത്തെ അത്ഭുതം. കാലക്രമേണ ഈ വിശേഷണം പിരമിഡുകൾക്കെല്ലാം ബാധകമാണെന്ന മട്ടിൽ ചേർത്തുവന്നു. ഈജിപ്റ്റിലേതാണ് യഥാർഥ പിരമിഡുകൾ. മെസപ്പൊട്ടേമിയ, മെക്സിക്കോ, മധ്യ അമേരിക്കയിലെ മായ എന്നിവിടങ്ങളിലെ രാജവംശങ്ങൾ, സമാന മാതൃകയിൽ നിർമിച്ച സൂച്യഗ്രസ്തംഭങ്ങളെയും പിരമിഡുകൾ എന്നു വിളിക്കാറുണ്ട്. ഈജിപ്റ്റിലെ പിരമിഡുകൾ പൊതുവേ സമചതുരാകൃതിയിലുള്ള ആധാരവും ത്രികോണാകൃതിയിലുള്ള നാല് പാർശ്വങ്ങളും ഉള്ളവയാണ്. പ്രാചീന രാജവംശത്തിന്റെ (ബി. സി. 2680-2563) കാലത്തു മാസ്തബശൈലിയിൽ നിർമിച്ചവയാണ് ഇന്നവശേഷിക്കുന്നതിലേറ്റവും പഴക്കംചെന്നവ. കുഫുവിന്റെ പിരമിഡ് നൈൽ നദിയുടെ പടിഞ്ഞാറേക്കരയിൽ ദക്ഷിണ അലക്സാൻഡ്രിയയ്ക്ക് 161 കി. മീ. തെക്ക് സുമാർ 5.25 ഹെക്റ്റർ സ്ഥലത്തായി സ്ഥിതി ചെയ്യുന്നു. ഇതിന്റെ അധാരത്തിന് 230.43 മീറ്റർ വിതം ദൈർഘ്യമുള്ള വശങ്ങളുണ്ട്. 146.91 മീറ്റർ ഉയരമുള്ള പിരമിഡ് 1,00,000 തൊഴിലാളികൾ 20 വർഷം പണിയെടുത്തു നിർമിച്ചതാണെന്നു കരുതപ്പെടുന്നു.
ബാബിലോണിലെ തൂക്കുപൂന്തോട്ടം
തൂങ്ങികിടക്കുന്ന പൂന്തോട്ടം (Hanging Garden) എന്ന വാച്യാർഥത്തിലല്ല ഈ പദം പ്രയോഗിച്ചിരിക്കുന്നത്. നിരനിരയായ പടവുകളിൽ വച്ചു പിടിപ്പിച്ചിരിക്കുന്ന ഈ പുന്തോട്ടം ആകാശത്തിൽ തലയെടുപ്പോടെ ഉയർന്നു നിന്നിരുന്നു. ഇത് ആര്, എന്നു നിർമിച്ചു എന്നു കൃത്യമായി പറയാനാവില്ല. ബി. സി. 6-ം ശതകത്തിൽ നെബൂഖദ്നേസർ ചക്രവർത്തി തന്റെ പത്നിയുടെ സ്മരണയ്ക്ക് നിർമിച്ചതാണെന്നും അതല്ല, ചക്രവർത്തിനിയായ സെമീറാമാസിന്റെ ഓർമയ്ക്കായി നിർമ്മിക്കപ്പെട്ടിട്ടുള്ളതാണെന്നും പരമ്പരാഗതമായി പറയപ്പെട്ടിരുന്നു. ബാബിലോണിലെ വർണ ചിത്രാങ്കിതമായ മതിലും (painted wall) ഇതോടു ചേർത്തും അല്ലാതെയും അത്ഭുതങ്ങളിലൊന്നായി കരുതപ്പെട്ടു പോരുന്നു.